pythainlp/thai-wiki-dataset-v4 huggingface dataset:
เรือรบแนวเส้นประจัญบาน

เรือรบแนวเส้นประจัญบาน หรือ เรือรบเข้ากระบวน  เป็นเรือรบขนาดใหญ่ที่นิยมต่อขึ้นใช้ ระหว่างศตวรรษที่ 17 จนถึงกลางศตวรรษที่ 19 เพื่อใช้ในยุทธวิธีทางน้ำที่เรียกว่า แนวเส้นประจัญบาน (line of battle) โดยกองเรือของแต่ละฝ่ายที่เป็นปฏิปักษ์กันจะแปรขบวนเรือให้เป็นแถวยาว เพื่อใช้อานุภาพการยิงวอลเลย์จากทางกราบเรืออย่างพร้อมเพรียงกันให้เกิดผลสูงสุด ซึ่งต่างไปจากการประจัญบานทางทะเลในยุคก่อน ๆ ซึ่งจะใช้ยุทธวิธีโจมตีโดยนำเรือเข้าประชิดเรือข้าศึก หรือไม่ก็ใช้เรือพุ่งเข้ากระแทก (ramming). เนื่องจากผลแพ้ชนะในยุทธวิธีนี้ มักจะขึ้นอยู่กับว่าฝ่ายใดมีเรือระวางขับน้ำมากกว่า และบรรทุกปืนใหญ่อานุภาพสูงได้มากกว่า ความเป็นมหาอำนาจทางทะเลในสมัยนั้นจึงวัดกันว่าใครมีเรือแนวเส้นประจัญบานมากลำกว่า และใหญ่กว่า. 
แบบดีไซน์ของเรือแนวเส้นประจัญบาน ค่อย ๆ พัฒนาขึ้นตลอดศตวรรษที่ 17 โดยมีลักษณะสำคัญอยู่ที่ การใช้เสากระโดงเรือ 3 เสา และมีท้ายเรือที่ลดต่ำลง โดยโครงสร้างยกระดับที่ท้ายเรือ (อย่างเรือในยุคบุกเบิกการเดินทะเล) ได้หายไป. ความยาวมาตรฐานของเรือประเภทนี้อยู่ที่ประมาณ 200 ฟุต มีระวางขับน้ำระหว่าง 1,200 ถึง 2,000 ตัน ใช้ลูกเรือประมาณ 600 ถึง 800 คน. อาวุธประจำเรือถูกเรียงเป็นสามชั้น ปืนใหญ่ของหน่วยยิง (battery) แถวล่างมีอำนาจการยิงมากที่สุด โดยอาจมีปืนใหญ่ที่ยิงลูกปืนใหญ่ขนาด 32-48 ปอนด์ มากถึงสามสิบกระบอก; หน่วยยิงแถวกลางมีปืนจำนวนเท่ากันแต่ยิงกระสุนขนาดเล็กกว่า (ประมาณ 24 ปอนด์); แถวบนสุดมีปืนยิงกระสุนขนาด 12 ปอนด์ 30 กระบอก หรือมากกว่านั้น.
ราชนาวีอังกฤษจัดเรือแนวเส้นประจัญบานออกเป็น 3 ระดับตามจำนวนปืนที่สามาถบรรทุกได้. เรือ "ชั้นเอก" (first-rate) กับชั้นโท จะมีแถวยิงสามแถวเหมือนกัน แต่เรือชั้นเอกจะมีจำนวนปืนมากกว่า คือ ประมาณ 100 ถึง 140 กระบอก. ส่วนเรือชั้นตรีจะมีแถวยิงเพียงสองแถว ทำให้มีชื่อเรียกอีกอย่างว่า เรือปืนสองแถว  เรือธงชั้นเอกของกองเรือ อย่างเช่น เรือหลวง"วิกตอรี" (HMS "Victory") เรือธงของราชนาวีที่ได้รับชัยชนะในยุทธนาวีที่ตราฟัลการ์ มีปืนประมาณหนึ่งร้อยกระบอก และอาจใช้ลูกเรือมากถึง 850 นาย. ส่วนเรือรบเข้ากระบวนที่ทรงพลานุภาพที่สุดในโลกอย่าง ("Nuestra Señora de la Santísima Trinidad)" แห่งราชนาวีสเปน มีชั้นปืนมากกว่า 4 ชั้น ปืนมากกว่า 140 กระบอก. 
นับแต่เครื่องจักรไอน้ำ เข้ามามีบทบาทในการเดินเรือ ยุทธนาวีทางน้ำก็พึ่งพาแรงลมและใบเรือน้อยลง หันมาใช้การขับเคลื่อนด้วยกังหันหรือใบพัดแทน. แต่จุดเปลี่ยนสำคัญของเทคโนโลยีคือการเกิดขึ้นของ เรือรบหุ้มเกราะ "ไอรอนแคลด" ในราวปี 1859 และมีบทบาทสำคัญในการยุทธนาวีในสงครามกลางเมืองอเมริกา และในสงครามโบะชิงของญี่ปุ่น หลังจากนั้นมาเรือแนวเส้นประจัญบานก็เสื่อมความนิยมลงอย่างรวดเร็ว. เรือรบหุ้มเกราะวิวัฒนาการต่อจนกลายเป็น "เรือประจัญบาน" ในศตวรรษที่ 20 ซึ่งเป็นชื่อเรียกเรือรบขนาดใหญ่ที่ลดรูปมาจากคำว่า เรือแนวเส้นประจัญบานนั่นเอง.
พระเจ้าโชบุนแห่งชิลลา

พระเจ้าโชบุนแห่งชิลลา (? – 247, สวรรคต 247) พระราชาลำดับที่ 11 แห่งอาณาจักรชิลลา หนึ่งใน สามก๊กแห่งเกาหลี และเป็นสมาชิกของราชสกุลซ็อก พระองค์เป็นพระราชนัดดาของ พระเจ้าพ็อลฮยู พระราชาลำดับที่ 9 พระราชบิดาของพระองค์คือเจ้าชายกลจ็อง พระองค์อภิเษกกับเจ้าหญิงอกโมพระธิดาของเจ้าชายคิมกูโดจากราชสกุลคิม ซึ่งพระเชษฐาหรือพระอนุชาของพระนางต่อมาได้ขึ้นสืบราชบัลลังก์เป็น พระเจ้ามีชู พระราชาลำดับที่ 13
อะเลคเซย์ ปายีตนอฟ

อะเลคเซย์ เลโอนีโดวิช ปายีตนอฟ (Alekséi Leonídovich Pázhitnov) เป็นนักออกแบบวิดีโอเกม และ วิศวกรคอมพิวเตอร์ชาวรัสเซีย เขาเป็นที่รู้จักจากการพัฒนาเกม "เตตริส" ในช่วงทำงานให้กับ Dorodnitsyn Computing Centre แห่งสถาบันวิทยาศาสตร์โซเวียต ที่รัฐบาลโซเวียตดูแล
ในปี 1996 ปายีตนอฟ และ Henk Rogers ได้ร่วมกันก่อตั้ง The Tetris Company
มาร์กุส ไอมิลิอุส แลปิดุส

มาร์กุส ไอมิลิอุส แลปิดุส (89 ปีก่อนคริสตกาล – ปลาย 13 ปีก่อนคริสตกาล หรือ ต้น 12 ปีก่อนคริสตกาล) แพทริเซียนผู้เป็นหนึ่งในคณะสามผู้นำที่สอง (Second Triumvirate) ร่วมกับ มาร์ก แอนโทนี และ ซีซาร์ ออกัสตัส ซึ่งแลปิดุสนั้นเป็นพันธมิตรที่สนิทกับจูเลียส ซีซาร์
โกปาเดลเรย์ ฤดูกาล 2017–18

โกปาเดลเรย์ ฤดูกาล 2017–18 จะจัดขึ้นเป็นครั้งที่ 116 ของ โกปาเดลเรย์. ทีมชนะเลิศจะได้สิทธิ์ลงแข่งใน ยูฟ่ายูโรปาลีก ฤดูกาล 2018–19 รอบแบ่งกลุ่ม.
บาร์เซโลนา คือแชมป์เก่าเมื่อฤดูกาลที่ผ่านมา.
รอบแรก.
การจับสลากรอบแรกและรอบสองจัดขึ้นในวันที่ 28 กรกฎาคม พ.ศ. 2560 (ค.ศ. 2017) เวลา 13:00 น. ตามเวลาฤดูร้อนยุโรปกลาง ในลาซิวดัดเดฟุตบอลซึ่งเป็นสำนักงานใหญ่ราชสหพันธ์ฟุตบอลสเปน ลัสโรซัส แคว้นมาดริด.
รอบสอง.
โฟร์เมนเตรา ได้รับสิทธิ์บายเข้าสู่รอบสาม.
รอบสาม.
เยย์ดา เอสปอร์ตีอู ได้รับสิทธิ์บายเข้าสู่รอบ 32 ทีมสุดท้าย.
รอบสุดท้าย.
การจับสลากสำหรับรอบ 32 ทีมสุดท้าย เมื่อวันที่ 28 กันยายน ค.ศ. 2017, ใน ลา ซีอูดัด เดล ฟุตโบล. ในรอบนี้, ทีม ลาลิกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: เจ็ดทีมที่เหลือที่มีส่วนร่วมใน เซกุนดาดิบิซิออน เบ ฤดูกาล 2016–17 และ เตร์เซรา ดิบิซิออน ต้องเผชิญหน้ากับทีมจาก ลาลิกา ที่ผ่านเข้าสู่การแข่งขันระดับสโมสรยุโรป. ห้าทีมที่เหลือที่มีส่วนร่วมใน เซกุนดาดิบิซิออน ต้องเผชิญหน้ากับห้าทีม ลาลิกา ที่ไม่ได้ผ่านเข้าสู่การแข่งขันระดับสโมสรยุโรป. อีกแปดทีมลาลิกาที่เหลือจะต้องมาเผชิญหน้ากันเอง. ในการแข่งขันที่เกี่ยวข้องกับทีมจากลีกระดับชั้นที่แตกต่างกัน, ทีมในระดับที่ต่ำกว่าจะได้ลงเล่นนัดแรกที่บ้าน. กฎนี้จะถูกนำไปใช้ในรอบ 16 ทีมสุดท้าย, แต่ไม่ใช่สำหรับรอบก่อนรองชนะเลิศและรอบรองชนะเลิศ, ซึ่งในคำสั่งของเลกจะขึ้นอยู่กับโชคในการจับสลาก.
 "ณ วันที่ 8 กุมภาพันธ์ ค.ศ. 2018"
ซีอิ๊ว

ซีอิ๊ว เป็นเครื่องปรุงรสที่ทำจากถั่วเหลืองหมัก, เมล็ดข้าวย่าง, น้ำเกลือ และเชื้อรา "Aspergillus oryzae" หรือ "Aspergillus sojae"
ซีอิ๊วในรูปแบบปัจจุบันมีการคิดค้นมาราว 2,200 ปีก่อนในช่วงราชวงศ์ฮั่นตะวันตกของจีน และแพร่ขยายไปทั่วเอเชียตะวันออกและเอเชียตะวันออกเฉียงใต้ โดยใช้เป็นเครื่องปรุงอาหาร
คำว่า "ซีอิ๊ว" ในภาษาไทยมีที่มาจากภาษาแต้จิ๋ว คำว่า 豉油 (เพ็งอิม: si7 iu5, IPA: /si¹¹ iu⁵⁵/) อ่านว่า "สี่อิ๊ว"
ซีอิ๊วแบ่งออกเป็น 3 ชนิด ได้แก่
การใช้งานและการจัดเก็บ.
ซีอิ๊วสามารถใส่ในอาหารโดยตรง และใช้เป็นน้ำจิ้มหรือใช้เป็นเกลือในการทำอาหาร ขวดซีอิ๊วสำหรับปรุงรสเค็มของอาหารต่าง ๆ มักพบเห็นบนโต๊ะอาหารในร้านอาหารหลายประเทศ ซีอิ๊วสามารถเก็บในอุณหภูมิห้องได้
จักรพรรดิกอร์ดิอานุสที่ 2

<ns>0</ns>
 <revision>
 <parentid>9294104</parentid>
 <timestamp>2024-11-09T03:07:16Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11910333</origin>
 <model>wikitext</model>
 <format>text/x-wiki</format>
จักรพรรดิกอร์ดิอานุสที่ 2 (192 – 238, สวรรคต 238) จักรพรรดิร่วมแห่ง จักรวรรดิโรมันตะวันตก ในช่วง ยุคหกจักรพรรดิ โดยพระองค์ครองราชบัลลังก์ร่วมกับพระราชบิดาคือ จักรพรรดิกอร์ดิอานุสที่ 1 แต่พระองค์ครองราชบัลลังก์ได้เพียง 20 วันก็สิ้นพระชนม์ระหว่างการรบที่ คาร์เธจ เมื่อวันที่ 12 เมษายน ค.ศ. 238 ทำให้จักรพรรดิกอร์ดิอานุสที่ 1 เสียพระทัยจนปลงพระชนมชีพด้วยการแขวนพระศอ
น้ำปรุงรส

ในการทำอาหาร น้ำปรุงรส หรือ ซอส  เป็นของเหลว, ครีม หรืออาหารกึ่งของแข็งที่ใช้ประกอบหรือใช้ในการทำอาหาร ปกติจะไม่รับประทานน้ำปรุงรส แต่จะใช้ปรุงแต่งรสชาติ เพิ่มความชุ่มชื่น หรือตกแต่งอาหาร มีความเป็นไปได้ว่าน้ำปรุงรสที่เก่าแก่ที่สุดในยุโรปที่มีการบันทึกคือ การัม (garum) เป็นน้ำปลาที่ใช้ในกรีกโบราณ ขณะที่เต้าเจี้ยว ที่ทำจากถั่วเหลืองมีอ้างถึงใน "Rites of Zhou" ช่วงศตวรรษที่ 3 ก่อนคริสตกาล
เชตชวิน ชูประทุม

เชตชวิน ชูประทุม (เกิด 20 กันยายน พ.ศ. 2535) ชื่อเล่น ขวัญ เป็นนักร้องและนักแสดงชาวไทย มีชื่อเสียงจากการประกวดรายการเคพีเอ็น อวอร์ด ครั้งที่ 23 ปัจจุบันเป็นนักแสดงสังกัดสถานีวิทยุโทรทัศน์ไทยทีวีสีช่อง 3
ประวัติ.
เชตชวิน เติบโตที่ประเทศนิวซีแลนด์ตั้งแต่อายุ 8 ขวบ หลังจากกลับมายังประเทศไทย 3 ปี จึงได้ประกวดเคพีเอ็น อวอร์ด ครั้งที่ 23 ด้านการศึกษา ศึกษาที่ มหาวิทยาลัยศรีปทุม สาขาธุรกิจระหว่างประเทศ
รางวัลไนน์เอ็นเตอร์เทน อวอร์ดส์ ครั้งที่ 8

รางวัลไนน์เอ็นเตอร์เทน อวอร์ดส์ ครั้งที่ 8 ประจำปี พ.ศ. 2557 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 14 พฤษภาคม พ.ศ. 2558 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
เรือหลวงวิกตอรี

เรือหลวงวิกตอรี  เป็นเรือรบแนวเส้นประจัญบานชั้นเอกติดตั้งปืน 104 กระบอก ด้วยระยะเวลาการประจำการ 247 ปี ณ ค.ศ. 2025 จึงเป็นเรือนาวีที่เก่าแก่ที่สุดในโลกที่ยังคงประจำการ ถูกสั่งต่อให้ราชนาวีอังกฤษใน ค.ศ. 1758 ในช่วงสงครามเจ็ดปีและเริ่มวางกระดูกงูใน ค.ศ. 1759 ในปีนั้น อังกฤษชนะศึกหลายครั้งทั้งที่เกแบ็ก, มินเดน, เลกอสและอ่าวกีเบอร็อง ชัยชนะเหล่านี้อาจมีอิทธิพลต่อการเลือกชื่อเรือในเดือนตุลาคมปีถัดมา โดยเฉพาะปฏิบัติการในอ่าวกีเบอร็อง ที่ส่งผลกระทบอย่างลึกซึ้งต่อเส้นทางของสงคราม โดยทำให้กองทัพเรือฝรั่งเศสอ่อนแอลงอย่างมากและเปลี่ยนจุดสนใจของพวกเขาไปจากทะเล ดังนั้นจึงไม่มีความเร่งด่วนที่จะต่อเรือให้เสร็จสมบูรณ์และการลงนามในสนธิสัญญาปารีสในเดือนกุมภาพันธ์ ค.ศ. 1763 หมายความว่าเมื่อวิกตอรีถูกปล่อยลงน้ำในที่สุดใน ค.ศ. 1765 เธอจึงถูกนำไปจอดไว้เฉย ๆ (ในสถานะ ordinary) การต่อเรือลำนี้ใช้ต้นไม้ 6,000 ต้น ร้อยละ 90 เป็นต้นโอ๊ก
วิกตอรีขึ้นระวางประจำการครั้งแรกในเดือนมีนาคม ค.ศ. 1778 ในช่วงสงครามปฏิวัติอเมริกา โดยได้เข้าร่วมการรบในยุทธนาวีที่อูชองต์ครั้งแรกใน ค.ศ. 1778 หลังฝรั่งเศสประกาศสนับสนุนอาณานิคมกบฏของอังกฤษในอเมริกาเหนืออย่างเปิดเผย และยังเข้าร่วมยุทธนาวีที่อูชองต์ครั้งที่สองใน ค.ศ. 1781 หลังเข้าร่วมในการช่วยเหลือยิบรอลตาร์ใน ค.ศ. 1782 วิกตอรีและกองเรือที่เดินทางไปด้วยกันเผชิญหน้ากับกำลังผสมสเปนและฝรั่งเศสในยุทธนาวีที่แหลมสปาร์เทล กระสุนส่วนใหญ่ที่ยิงมาจากเรือฝ่ายพันธมิตรไปไม่ถึงเป้าและเรือฝ่ายอังกฤษซึ่งได้รับคำสั่งให้กลับไปช่องแคบอังกฤษก็ไม่ได้ใส่ใจที่จะตอบโต้ นี่เป็นการปฏิบัติการครั้งสุดท้ายของเธอในสงคราม การสู้รบสิ้นสุดลงใน ค.ศ. 1783 และวิกตอรีถูกปลดประจำการอีกครั้ง
ใน ค.ศ. 1787 วิกตอรีได้รับคำสั่งให้เตรียมพร้อมออกทะเลเนื่องจากการก่อจลาจลในเนเธอร์แลนด์แต่ภัยคุกคามนั้นลดลงก่อนงานเตรียมการจะเสร็จสิ้น เธอพร้อมสำหรับการเผชิญหน้าในวิกฤตการณ์นูทกาและการเสริมกำลังทหารของรัสเซียใน ค.ศ. 1790 แต่ทั้งสองเหตุการณ์คลี่คลายลงก่อนเธอจะถูกเรียกใช้งานจริง ในช่วงสงครามปฏิวัติฝรั่งเศส วิกตอรีประจำการอยู่ในทัพเรือเมดิเตอร์เรเนียน โดยร่วมมือในการเข้ายึดครองตูลงในเดือนสิงหาคมและการบุกครองคอร์ซิกาในช่วงระหว่างเดือนกุมภาพันธ์ถึงสิงหาคม ค.ศ. 1794 เธอเข้าร่วมยุทธนาวีที่เกาะอิแยร์ใน ค.ศ. 1795 และยุทธนาวีที่แหลมเซนต์วินเซนต์ใน ค.ศ. 1797 เมื่อพลเรือเอกโฮราชิโอ เนลสันได้รับแต่งตั้งเป็นผู้บัญชาการทัพเรือเมดิเตอร์เรเนียนใน ค.ศ. 1803 เขาชักธงของเขาขึ้นบนเรือหลวงวิกตอรี และใน ค.ศ. 1805 เขานำเรือลำนั้นเข้าสู่การรบในยุทธนาวีที่ตราฟัลการ์ เธอทำหน้าที่เป็นเรือจอดตั้งแต่ ค.ศ. 182 จนถึง ค.ศ. 1922 เมื่อเธอถูกนำเข้าอู่แห้งที่พอร์ตสมัท ประเทศอังกฤษ ที่นี่เธอได้รับการซ่อมแซมและปัจจุบันได้รับการดูแลรักษาในฐานะพิพิธภัณฑ์เรือ ตั้งแต่เดือนตุลาคม ค.ศ. 2012 วิกตอรีได้ทำหน้าที่เป็นเรือธงของสมุหราชนาวี
ไอตากัตตะ

ไอตากัตตะ (; โรมาจิ: "Aitakatta") เป็นซิงเกิลลำดับที่ 3 ของกลุ่มไอดอลญี่ปุ่น เอเคบีโฟร์ตีเอต และเป็นซิงเกิลแรกที่ทำกับค่ายเดฟสตาร์เรกคอร์ดส์ วางแผงครั้งแรกเมื่อวันที่ 25 ตุลาคม พ.ศ. 2549 เพลงนี้นับเป็นเพลงสัญลักษณ์ของพวกเธอ เป็นเพลงที่รู้จักกันมากที่สุดในสาธารณะ และเป็นเพลงประจำรายการโทรทัศน์ "เอเคบิงโก!"
การตอบรับ.
ซิงเกิลนี้ติด 200 อันดับแรกเป็นเวลา 6 อาทิตย์ โดยอันดับสูงสุดคืออันดับที่ 12 ในปี พ.ศ. 2549 และกลับมาติด 200 อันดับแรกอีกครั้งเป็นเวลา 2 อาทิตย์ในปี พ.ศ. 2553 ซิงเกิลนี้ขายได้ 25,544 ชุดในระยะเวลา 6 อาทิตย์แรกบนออริคอน
ฉบับบีเอ็นเคโฟร์ตีเอต.
ในช่วงกลางปี พ.ศ. 2560 บีเอ็นเคโฟร์ตีเอต ได้ทำซิงเกิลแรกของวง โดยนำเพลง Aitakatta ของ เอเคบีโฟร์ตีเอต ไปทำเป็นฉบับภาษาไทยในชื่อ "Aitakatta (อยากจะได้พบเธอ)" ซึ่งเป็นเพลงหลักของซิงเกิล โดยมี พงศ์จักร พิษฐานพร สมาชิกวงละอองฟอง เป็นโปรดิวเซอร์ เพลงนี้เปิดตัวครั้งแรกในงาน "บีเอ็นเคโฟร์ตีเอตเดอะเดบิวต์" เมื่อวันที่ 2 มิถุนายน พร้อมกับเพลงรองอีก 2 เพลงประกอบด้วย "Oogoe Diamond (ก็ชอบให้รู้ว่าชอบ)" และ "365 Nichi no Kamihikouki (365 วันกับเครื่องบินกระดาษ)" นอกจากนี้ยังมีการประกาศสมาชิกเซ็มบัตสึจำนวน 16 คนสำหรับทั้ง 3 เพลงภายในงานนี้ด้วยเช่นกัน
มิวสิกวิดีโอ.
เพลง Aitakatta (อยากจะได้พบเธอ) ได้ถูกใช้เป็นเพลงประกอบละครชุด โปรเจกต์ เอส เดอะซีรีส์ ตอน Shoot! I Love You ปิ้ว! ยิงปิ๊งเธอ ของนาดาวบางกอก และจีดีเอช ห้าห้าเก้า ซึ่งสมาชิกเซ็มบัตสึทุกคนได้ถ่ายทำมิวสิกวิดีโอของเพลงนี้ร่วมกับนักแสดงนำของซีรีส์ตอนนี้เช่นเดียวกัน กำหนดการเผยแพร่มิวสิควิดีโอในวันที่ 29 พฤศจิกายน 2560 
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ชาร์ต.
Aitakatta (อยากจะได้พบเธอ)
Oogoe Diamond (ก็ชอบให้รู้ว่าชอบ)
365nichi no Kamihikouki (365 วันกับเครื่องบินกระดาษ)
ฉบับเอ็มเอ็นแอลโฟร์ตีเอต.
กุสตง มาคีตา  เป็นซิงเกิลลำดับที่ 1 ของเอ็มเอ็นแอลโฟร์ตีเอต ออกจำหน่ายวันที่ 28 กันยายน พ.ศ. 2561
"Aitakatta".
★ Senbatsu 
"Sakura no Hanabiratachi".
Senbatsu 
"Skirt, Hirari".
Team L
ชิชาโมะ

ชิชาโมะ (ภาษาญี่ปุ่น: シシャモ หรือ ししゃも) คือ วงดนตรีแนวอินดี้ร๊อค/อัลเทอร์เนทีฟร๊อค/ร็อก/เจ-ป๊อป เครื่องดนตรี 3 ชิ้น (3 Piece Band) จากประเทศญี่ปุ่น ก่อตั้งขึ้นเมื่อปี 2010 ในขณะที่สมาชิกในวงกำลังศึกษาในระดับชั้นมัธยมปลาย ที่โรงเรียน (Kawasaki City High School for Science and Technology) ที่นครคาวาซากิ จังหวัดคานางาวะ ประเทศญี่ปุ่น และมีอัลบั้มแรกในปี 2012 โดยชื่อดั้งเดิมนั้น เขียนด้วยตัวอักษรคันจิ 柳葉魚 (อ่านว่า ชิชะโมะ) แต่เนื่องจากอ่านยาก จึงตัดสินใจใช้ตัวอักษรละติน ว่า SHISHAMO แทน
เนื้อเพลงของวง SHISHAMO จะเน้นไปที่เพลงรักเป็นหลัก โดยเฉพาะรักในวัยเรียน คล้ายกับเรื่องราวในโชโจะมังกะ โดยต้องการเขียนเพลงรักในหลายๆรูปแบบและปรารถนาให้ผู้ฟังทุกคนได้ฟังเพลงรักที่ตรงกับชีวิตรักของผู้ฟังเอง
ไต้หวันเขียว

ไต้หวันเขียว เป็นบทกวีที่ถูกเขียนโดยศิษยภิบาลและกวีชาวไต้หวันจากชื่อบทกวี บทกวีนี้เขียนเป็นภาษาไต้หวันและถูกร่างในช่วงต้นปี1992และเสร็จเมื่อตุลาคม1993 ในปีเดียวกันซึ่งพำนักอยู่ที่แอลเอได้ประพันธ์เพลงโดยนำบทกวีนี้มาใส่ไว้ในบทเพลงชื่อ ภายหลังได้มีการแปลบทกวีนี้เป็นภาษาจีน ภาษาแคะ และภาษาญี่ปุ่น。
บทเพลงนี้ถูกเสนอชื่อเป็นเพลงชาติไต้หวัน และในปี2009ได้ถูกนำเสนอไปในยูเอ็นอีกด้วย
เนื้อหา.
ท่อนที่หนึ่ง
參考文獻.
<templatestyles src="Refbegin/styles.css" />
<templatestyles src="Reflist/styles.css" />
ทุลีป สิงห์

ทุลีป สิงห์ (อักษรโรมัน: Duleep Singh; 6 กันยายน ค.ศ. 1838 – 22 ตุลาคม ค.ศ. 1893) หรือ ทลีป สิงห์ (อักษรโรมัน: Dalip Singh) พระสมัญญาว่า องค์ดำแห่งเพิร์ทเชอร์  เป็นมหาราชาพระองค์สุดท้ายแห่งจักรวรรดิซิกข์ เป็นพระราชบุตรสุดท้องของมหาราชารณชีต สิงห์ (Ranjit Singh) กับมหารานีชินท์ เการ์ (Jind Kaur)
หลังจากมหาราชาสี่พระองค์ก่อนหน้าถูกลอบปลงพระชนม์ เจ้าชายทุลีปทรงได้สืบทอดราชสมบัติในเดือนกันยายน ค.ศ. 1843 ขณะนั้น มีพระชนม์ห้าชันษา และมหารานีชินท์ผู้เป็นสมเด็จพระชนนีช่วยทำนุบำรุงประคองราชการแผ่นดิน แต่ในเดือนธันวาคม ค.ศ. 1846 เกิดสงครามอังกฤษ–ซิกข์ครั้งแรก อังกฤษถอดมหารานีชินท์ออกจากฐานันดรไปจำคุกไว้ แล้วตั้งข้าราชการอังกฤษเป็นเรซิเดนต์ (resident) สำเร็จราชการแทน นับแต่นั้นจนเกือบสิบสี่ปีให้หลัง เจ้าชายทุลีปมิได้ทรงพบพระพักตร์พระชนนีอีกเลย ครั้นเดือนเมษายน ค.ศ. 1849 เจ้าชายทุลีปพระชนม์ได้สิบชันษา อังกฤษปลดเจ้าชายทุลีปออกจากราชบัลลังก์ และตั้งนายแพทย์จอห์น ลอกิน (John Login) มาอภิบาลพระองค์แทน พอ ค.ศ. 1853 เจ้าชายทุลีปทรงเข้ารีตเป็นคริสต์ศาสนิกชน
ครั้นพระชนม์ได้สิบห้าชันษา เจ้าชายทุลีปทรงถูกเนรเทศไปยังบริเตน พระองค์ทรงได้รู้จักกับและเป็นที่โปรดปรานของพระราชินีนาถวิกตอเรีย ผู้ซึ่งต่อมามีพระราชหัตถเลขาเกี่ยวกับเจ้าชายทุลีปว่า "ดวงตาคู่นั้น กับฟันเหล่านั้น ช่างสวยเหลือเกิน" (Those eyes and those teeth are too beautiful)
ใน ค.ศ. 1856 เจ้าชายทุลีปทรงพยายามติดต่อกับพระชนนี แต่จดหมายและคนใช้ที่พระองค์ทรงส่งไปหาพระชนนีถูกข้าราชการอังกฤษในอินเดียดักจับไว้ได้ จึงไปไม่ถึงพระชนนี ทว่า เจ้าชายทุลีปทรงพยายามต่อไป โดยทรงได้ความช่วยเหลือจากนายแพทย์ลอกิน จนที่สุดอังกฤษก็ยอมให้พระองค์พบพระชนนีเมื่อวัน 16 มกราคม ค.ศ. 1861 ณ โรงแรมสเปนซ์ (Spence's Hotel) ในนครโกลกาตา ทั้งยอมให้พระองค์พาพระชนนีกลับสหราชอาณาจักรด้วย อดีตมหารานีทรงใช้พระชนม์บั้นปลายบอกเล่าเรื่องราวเกี่ยวกับจักรวรรดิซิกข์อันยิ่งใหญ่ให้พระราชบุตรผู้เป็นมหาราชาพลัดแผ่นดินฟัง เจ้าชายทุลีปสิ้นพระชนม์ที่ปารีสเมื่อวันที่ 22 ตุลาคม ค.ศ. 1893 สิริพระชนมายุ 55 ชันษา
ยุทธการที่ป้อมเอเบิน-เอมาเอล

ยุทธการที่ป้อมเอเบิน-เอมาเอลเป็นการสู้รบกันระหว่างกองกำลังเบลเยียมและเยอรมันซึ่งเกิดขึ้นในระหว่างวันที่ 10 พฤษภาคม และ 11 พฤษภาคม ค.ศ. 1940 เป็นส่วนหนึ่งของยุทธการที่เบลเยียมและกรณีสีเหลือง,เยอรมันได้บุกเข้ายึดครองกลุ่มประเทศแผ่นดินต่ำและฝรั่งเศส กองกำลังในการจู่โจมของพลทหารโดดร่มเยอรมัน ฟัลเชียร์มเยเกอร์(Fallschirmjäger)ได้รับภารกิจในการจู่โจมและเข้ายึดป้อมปราการเอเบิน-เอมาเอลซึ่งเป็นป้อมปราการสำคัญทางยุทธศาสตร์ของเบลเยียมและจุดที่ตั้งของปืนใหญ่ที่แข็งแกร่งได้คลอบคลุมสะพานสำคัญหลายแห่งที่คลองอัลเบิรต์(Albert Canal) ถนนสายตะวันออกจะนำไปสู่ใจกลางของเบลเยียมและส่วนเหลือของกลุ่มประเทศแผ่นดินต่ำ ถนนสายนี้เป็นสิ่งที่กองทัพเยอรมันได้มุ่งหมายที่ใช้เส้นทางนี้ในการบุกเข้าไปในเบลเยียม ในขณะที่กองกำลังทหารโดดร่มได้เข้าจู่โจมและเข้ายึดป้อมปราการและจัดการทหารรักษาการณ์และชิ้นส่วนของปืนใหญ่ที่อยู่ภายใน พร้อมกับเข้ายึดสะพานสามแห่งในการข้ามคลอง ภายหลังจากได้เข้ายึดครองป้อมปราการแล้ว กองกำลังทหารโดดร่มเยอรมันได้รับคำสั่งให้ทำการปกป้องสะพานจากการโจมตีโต้กลับของเบลเยียมจนกระทั่งกองกำลังภาคพื้นดินของกองทัพที่ 18 แห่งเยอรมันได้เข้ามาสมทบ
การรบครั้งนี้เป็นชัยชนะทางยุทธศาสตร์ของกองกำลังเยอรมัน โดยกองกำลังทหารโดดร่มได้ทำการลงจอดจากบนป้อมปราการด้วยการใช้เครื่องร่อนและได้ใช้ระเบิดและปืนพ่นไฟ(Flamethrower)ในการจัดการกับการป้องกันด้านนอกของป้อมปราการ จากนั้นฟัลเชียร์มเยเกอร์ได้เข้าไปข้างในป้อมปราการ ได้ฆ่าทหารฝ่ายป้องกันไปจำนวนมากและส่วนที่เหลือในส่วนล่างของป้อมปราการ ในเวลาเดียวกัน ส่วนที่เหลือของกองกำลังจู่โจมเยอรมันได้ทำการลงจอดใกล้สะพานข้ามคลองสามแห่ง ได้เข้าทำลายป้อมปืนกลและตำแหน่งการป้องกันไปจำนวนมากและกองกำลังเบลเยียมที่มีหน้าที่ในการปกป้องสะพานต้องพบความพ่ายแพ้ พวกเขาได้ถูกจับกุมและอยู่ภายใต้การควบคุมของเยอรมัน กองกำลังทหารโดดร่มได้มีผู้ได้รับบาดเจ็บในระหว่างปฏิบัติการ แต่ได้ประสบความสำเร็จในการยึดสะพานจนกระทั่งกองทัพภาคพื้นดินของเยอรมันได้เข้ามาสมทบ ซึ่งได้เข้าช่วยเหลือแก่กองกำลังทหารโดดร่มในการเข้าจู่โจมป้อมปราการครั้งที่สองและได้บังคับให้ทหารรักษาการณ์ที่เหลืออยู่ในป้อมปราการยอมแพ้ กองทัพเยอรมันได้ใช้สะพานในการข้ามคลองสองแห่งในการอ้อมจากตำแหน่งป้องกันจำนวนมากของเบลเยียมและเคลื่อนทัพเข้าสู่เบลเยียมในการช่วยเหลือในการเข้ายึดครองประเทศ สะพานที่ Kanne ได้ถูกทำลายลง ทหารช่างวิศวกรเยอรมันได้ถูกสั่งให้ทำการสร้างสะพานใหม่
ซางัน โทซุ

ซางัน โทสุ  เป็นสโมสรฟุตบอลระดับอาชีพของประเทศญี่ปุ่น ซึ่งปัจจุบันกำลังแข่งขันรายการเจ2 ลีก ทีมนี้ประจำอยู่ที่เมืองโทสุ จังหวัดซางะ
"ซางัน" เป็นคำประกาศเกียรติคุณที่มีความหมายคู่อยู่เบื้องหลัง หนึ่งในคำพ้องเสียงของมันคือหินทราย (砂岩 "sagan") ในภาษาญี่ปุ่น โดยเป็นสัญลักษณ์ขององค์ประกอบเล็ก ๆ ที่รวมตัวกันเพื่อสร้างวัตถุที่น่าเกรงขาม ซึ่งเป็นคำอุปมาสำหรับทีม นอกจากนี้ "ซางัน โทสุ" ยังสามารถแปลความหมายได้ว่า "โทสุแห่งจังหวัดซางะ" (佐賀ん鳥栖 "ซะงะ-น โทะสุ") ในภาษาถิ่นของพื้นที่ดังกล่าว ยิ่งไปกว่านั้น เชื่อกันว่าคำนี้หมายถึงการเล่นสำนวนกับสโมสรฟุตบอลยูเวนตุสซึ่งเป็นทีมยักษ์ใหญ่ของอิตาลี แม้ว่าทางสโมสรยังไม่ได้ยืนยันก็ตาม
ประวัติ.
ในเดือนกุมภาพันธ์ ค.ศ. 1997 ทีมซางันได้รับการก่อตั้งขึ้นในฐานะสโมสรแห่งใหม่ ซึ่งตามความเป็นจริงมาจากการควบรวมทีมโทสุ ฟิวเจอร์ส ที่ล้มละลายในเดือนก่อนหน้า และได้รับการอนุญาตให้เข้าร่วมฟุตบอลลีกญี่ปุ่นตั้งแต่ ค.ศ. 1997 ถึง 1998 เช่นเดียวกับเจลีกคัพในปี ค.ศ. 1997 ในฐานะมาตรการพิเศษ แม้ว่าสถานะสมาชิกภาพสมาคมเจลีกจะไม่ได้ให้คำตัดสินต่อทีมซางันก็ตาม ในปี ค.ศ. 1999 ทีมนี้ได้รับการคัดเลือกสู่การแข่งขันเจลีก ดิวิชัน 2 (เจลีก 2) ในฐานะสิบทีมเดิม โดยทีมนี้ยังคงสำแดงผลงานจนกระทั่งได้รับการเลื่อนชั้นสู่เจลีก ดิวิชัน 1 เมื่อสิ้นสุดฤดูกาล 2011 สิ่งที่เปลี่ยนไปและเริ่มต้นในเชิงบวกคือการดำรงตำแหน่งของประธานและผู้บริหารแผนกการปฏิบัติการคนใหม่อย่างมิโนรุ ทาเกฮาระ ผู้เป็นเจ้าของสโมสรส่วนหนึ่ง
โยฮัน เฮทวิช

โยฮัน เฮทวิช (8 ธันวาคม ค.ศ. 1730 – 18 กุมภาพันธ์ ค.ศ. 1799) หรือ โยฮันเนิส เฮทวิช  หรือชื่อละตินคือ โยอันนิส เฮดวิก  เป็นนักพฤกษศาสตร์ชาวเยอรมัน เกิดที่เมืองบราชอฟในทรานซิลเวเนีย เป็นบุตรของยาค็อพ เฮทวิช และแอกเนส แกลเลส เฮทวิชเรียนจบด้านการแพทย์ที่มหาวิทยาลัยไลพ์ซิชใน ค.ศ. 1759 ก่อนจะทำงานเป็นแพทย์และมีงานอดิเรกคือการศึกษาพืช ต่อมาใน ค.ศ. 1786 เขาดำรงตำแหน่งศาสตราจารย์ด้านการแพทย์และพฤกษศาสตร์ที่มหาวิทยาลัยไลพ์ซิช และเป็นผู้อำนวยการสวนพฤกษศาสตร์ไลพ์ซิช ใน ค.ศ. 1788 เฮทวิชได้รับเลือกเป็นภาคีสมาชิกราชสมาคมแห่งลอนดอน สองปีต่อมา เขาได้รับเลือกเป็นสมาชิกต่างชาติของราชสถาบันวิทยาศาสตร์สวีเดน
เฮทวิชเป็นผู้บุกเบิกการศึกษามอสส์อย่างเป็นระบบจนได้รับการยกย่องให้เป็น "บิดาแห่งวิชาไบรโอโลยี" ผลงานชิ้นสำคัญของเขา "Species Muscorum Frondosorum" ซึ่งรวบรวมข้อมูลเกี่ยวกับมอสส์มากที่สุดในขณะนั้นตีพิมพ์ในปี ค.ศ. 1801 ต่อมาชื่อของเฮทวิชได้รับการนำไปตั้งเป็นชื่อสกุลมอสส์ "Hedwigia"
มหาวิทยา

มหาวิทยา (Mahāvidyā, แปลว่า: "ปัญญาอันยิ่งใหญ่") เป็นกลุ่มเทวีในศาสนาฮินดูแบบตันตระสิบองค์ มักปรากฏรายชื่อตามลำดับดังนี้: พระกาลี, พระตารา, พระตรีปุราสุนทรี, พระภุวเนศวรี, พระไภรวี, พระฉินนมัสตา, พระธูมาวตี, พระพคลามุขี, พระมาตังคี และ พระกมลา การรวมกันของเทวีทั้งสิบองค์มีที่มาจากธรรมเนียมทางศาสนาต่าง ๆ ที่แตกต่างกัน ซึ่งรวมถึง ธรรมเนียมบูชา "โยคินี", ลัทธิไศวะ, ลัทธิไวษณวะ และ ศาสนาพุทธแบบวัชรยาน
การเกิดขึ้นของมหาวิทยาสื่อถึงจุดเปลี่ยนที่สำคัญหนึ่งในประวัติศาสตร์ลัทธิศักติ เนื่องจากเป็นจุดแทนการเฟื่องฟูของกลุ่มภักติในนิกายศักติ ซึ่งเฟื่องฟูสูงสุดในช่วงปี 1700 กลุ่มภักติเริ่มปรากฏตัวครั้งแรกในสมัยหลังปุราณะ ราวศตวรรษที่ 6 ในเวลานั้น เป็นขบวนการเชิงทฤษฎีใหม่ที่ถือว่าพระเป็นเจ้าเป็นสตรี ข้อเท็จจริงดังกล่าวปรากฏชัดในเอกสาร เช่น "เทวีภาควตปุราณะ" โดยเฉพาะอย่างยิ่ง เก้าบทสุดท้าย (31-40) ของสกันธะที่เจ็ด ซึ่งเรียกว่า "เทวีคีตา" ปุราณะนี้ต่อมาได้กลายมาเป็นศูนย์กลางของคติแบบศักติ
รายชื่อ.
โดยธรรมชาติแล้ว มหาวิทยาถือเป็นตันตระ และโดยทั่วไปมักปรากฏรายชื่อดังนี้:
มหาวิทยาทั้งสิบองค์ประทับอยู่ที่มณีทวีป
ใน "มหาภาควตปุราณะ" และ "พฤหัทธรรมปุราณะ" (Brihaddharma Purana) ระบุรายชื่อพระโษฑศีเป็นพระตรีปุราสุนทรี ถือเป็นอีกพระนามของเทวีองค์เดียวกัน
พระเจ้าไมดาส

ไมดาส เป็นชื่อของกษัตริย์ที่ปกครองนครไฟร์เกีย พระองค์เป็นพระโอรสของพระเจ้ากลอดิอุส โดยไมดาสสืบทอดพระราชสมบัติต่อจากพระบิดา ซึ่งในเวลานั้นนครไฟร์เกียเป็นหนึ่งในนครที่มั่งคั่งและรุ่งเรืองที่สุดนครหนึ่งด้วยพระปรีชาสามารถในการบริหารปกครองของพระเจ้ากลอดิอุส
ตำนานที่เกี่ยวข้อง.
ผู้สัมผัสเป็นทองคำ.
วันหนี่ง คิงไมดาสเสด็จประพาสยังริมฝั่งแม่น้ำซานการิอัสและได้พบ ไซเลนนัส พระอาจารย์ของเทพไดโอนีซุส เทพเจ้าแห่งไวน์และการเฉลิมฉลอง ผู้ซึ่งปลอมตัวเป็นชายชราขี้เมาผู้หนึ่งถูกมัดนอนกลิ้งอยู่กับพื้น พระองค์จึงเข้าไปช่วยแก้มัดให้แก้ท่านโดยในวันนั้น ไซเลนนัสที่กำลังเมาไวน์ได้ที่ เกิดพลัดกับขบวนของเทพไดโอนีซุสและได้ไปพบกับพวกชาวนาเข้า พวกชาวนามีความเชื่อว่า หากเจอไซเลนนัสตอนกำลังเมาให้จับตัวเขามัดไว้ โดยในขณะที่ถูกมัดนั้น จะสามารถถามเรื่องในอนาคตจากไซเลนนัสได้
หลังจากคิงไมดาสทรงช่วยไซเลนนัสเอาไว้ เทพไดโอนีซุสก็เสด็จมาถึง พระองค์ทรงโปรดปรานไมดาสเป็นอันมากที่ช่วยพระอาจารย์ของพระองค์ จึงทรงออกปากว่าจะให้พรแก่ไมดาสหนึ่งข้อตามแต่จะขอ ซึ่งเมื่อได้ยินดังนั้น คิงไมดาสก็ลืมองค์ปล่อยให้ความโลภเข้าครอบงำ จึงทรงขอพรแก่เทพไดโอนีซุสว่า ขอให้ทุกสิ่งที่ตนสัมผัสนั้นกลายเป็นทองคำทั้งหมด
แม้เทพไดโอนีซุสจะทรงแปลกพระทัย แต่ก็ได้ประทานพรให้ตามที่คิงไมดาสได้ขอพรไว้ จากนั้นพระองค์และไซเลนนัสก็เสด็จจากไป ส่วนคิงไมดาสนั้นเมื่อได้พรแล้วก็ทรงทดลองด้วยการแตะของต่าง ๆ ในวังของพระองค์จนกลายเป็นทองคำไปหมด ยังความปรีดาให้แก่พระองค์เป็นอันมาก ทว่า เมื่อถึงเวลาที่จะเสวย คิงไมดาสก็ทรงพบว่า ทั้งอาหารและน้ำที่พระองค์สัมผัสกลายเป็นทองคำจนหมดสิ้น ทำให้พระองค์ไม่สามารถเสวยสิ่งใดได้เลย และที่เลวร้ายกว่านั้นก็คือ พระองค์เผลอไปโอบกอดพระธิดาของพระองค์ ทำให้พระธิดากลายเป็นรูปปั้นทองคำไป พระองค์ทรงเสียพระทัยเป็นอันมาก และได้สวดอ้อนวอนขอให้เทพไดโอนีซุสทรงเมตตาลบล้างพรที่ทรงประทานให้ ในที่สุด เทพเจ้าไดโอนีซุสทรงเกิดความสงสารจึงทรงให้บอกให้คิงไมดาสไปชำระล้างพรที่แม่น้ำแพคโตลัส พระองค์ทรงทำตามที่เทพเจ้าตรัสบอก และพรวิเศษก็หายไป พร้อมกับทุกสิ่งกลับคืนดังเดิม อย่างไรก็ตาม พรของไดโอนีซุสที่ถูกชำระล้าง ก็ได้ทำให้แม่น้ำทั้งสายกลายเป็นผงทองคำ
ผู้มีหูเป็นลา.
คิงไมดาส ได้ตัดสินให้เพื่อนตนเองคือมาร์มาสเป็นฝ่ายชนะเทพอพอลโลในการบรรเลงดนตรีแข่งกัน ประมาณว่าเพื่อนของตนเล่นเพราะกว่า เทพอพอลโลจึงได้ทรงจับพิณกลับหัวลงและบรรเลงเป็นเสียงดนตรีให้คิงไมดาสฟังว่าขนาดพระองค์เอาพิณกลับหัวเล่นยังเพราะกว่ามาร์มาส และมาร์มาสก็ไม่สามารถทำอย่างเทพอพอลโลได้ นั่นทำให้เทพอพอลลโลกริ้ว และได้สาปให้คิงไมดาสที่ตัดสินไม่ได้พระทัย โดยให้คิงไมดาสมีหูเป็นลาซะเลย ซึ่งทำให้คิงไมดาสอับอายมากจึงได้สวมหมวกทรงสูงตลอดเวลา มีเพียงช่างตัดผมส่วนพระองค์ของคิงไมดาสเองเท่านั้นที่รู้ว่าหูของคิงไมดาสเป็นหูลา แต่เขาเก็บความลับไม่ได้ จึงได้ไปตะโกนว่า “พระราชาไมดาสมีหูเป็นลา” ต้นอ้อบริเวณนั้นได้ยินจึงโอนเอนกระซิบบอกต่อกันไปเรื่อย ๆ จนข่าวกระจายทุกคนรู้กันไปทั่ว คิงไมดาสนั้นอับอายเป็นอันมากจึงได้สละบัลลังก์แล้วหนีไปซ่อนตัวในป่าไม่ให้ใครเห็นอีกเลย
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
<templatestyles src="Reflist/styles.css" />
ฌากอแบ็ง

สมาคมเพื่อนรัฐธรรมนูญ  หรือหลังเปลี่ยนชื่อในปี ค.ศ. 1792 เป็น สมาคมฌากอแบ็ง เพื่อนของเสรีภาพและความเสมอภาค  หรือเรียกอย่างง่ายว่า สโมสรฌากอแบ็ง  เป็นสโมสรทางการเมืองที่ทรงอิทธิพลที่สุดในช่วงการปฏิวัติฝรั่งเศส ก่อตั้งในช่วงการประชุมสภาฐานันดร ค.ศ. 1789 จากการรวมกลุ่มของพวกผู้แทนจากดัชชีเบรอตาญอันเป็นพวกต่อต้านระบอบกษัตริย์ เริ่มแรกมีสมาชิกไม่กี่คนและเป็นการรวมตัวอย่างลับ ๆ ก่อนที่ต่อมาได้พัฒนากลายเป็นขบวนการระดับชาติที่เคลื่อนไหวเพื่อเรียกร้องให้จัดตั้งสาธารณรัฐซึ่งมีสมาชิกมากกว่าครึ่งล้านคน 
อย่างไรก็ตาม หลังฝ่ายปฏิวัติยึดอำนาจจากกษัตริย์ได้แล้ว สโมสรฌากอแบ็งแตกเป็นสองขั้ว ฝ่ายแรกคือขั้วลามงตาญ (La Montagne) ซึ่งต้องการถอนรากถอนโคนระบอบกษัตริย์ อีกฝ่ายคือขั้วฌีรงแด็ง (Girondin) ซึ่งต้องการใช้ระบอบราชาธิปไตยภายใต้รัฐธรรมนูญ ในช่วงแรก ขั้วฌีรงแด็งครองเสียงส่วนใหญ่ในสภา พวกเขาสามารถจัดตั้งระบอบราชาธิปไตยภายใต้รัฐธรรมนูญได้สำเร็จ พระเจ้าหลุยส์ยังเป็นกษัตริย์ อย่างไรก็ตาม รัฐบาลณีรงแด็งต้องการก่อสงครามกับประเทศเพื่อนบ้าน ซึ่งขัดกับความต้องการของประชาชนส่วนใหญ่ นอกจากนี้ การเสด็จหนีของพระเจ้าหลุยส์ยังทำให้ขั้วลามงตาญเริ่มได้รับความนิยมมากขึ้น
1 มิถุนายน ค.ศ. 1793 กองทัพประชาชนติดอาวุธหลายหมื่นคนบุกล้อมสภา เกิดการจับกุมสมาชิกขั้วณีรงแด็งขนานใหญ่ มักซีมีเลียง รอแบ็สปีแยร์ ผู้นำขั้วลามงตาญกลายเป็นผู้นำของฌากอแบ็ง ฝ่ายลามงตาญได้เข้ากุมอำนาจเบ็ดเสร็จในฝรั่งเศส การปกครองแบบเบ็ดเสร็จเด็ดขาดภายใต้คณะกรรมาธิการความปลอดภัยส่วนรวมได้ถูกเรียกว่า "สมัยแห่งความน่าสะพรึงกลัว" ผู้นำ 21 คนของพลพรรคฌีรงแด็ง ตลอดจนประชาชนผู้ต่อต้านกว่า 17,000 คนถูกประหารด้วยกิโยตีน 
ในวันที่ 26 กรกฎาคม ค.ศ. 1794 รอแบ็สปีแยร์ได้แถลงต่อที่ประชุมใหญ่แห่งชาติว่าเขาจะกำจัดศัตรูและผู้สมรู้ร่วมคิดทั้งหมดซึ่งมีบางส่วนเป็นนักการเมืองทรงอิทธิพล อย่างไรก็ตาม รอแบ็สปีแยร์ไม่ได้ระบุว่านักการเมืองทรงอิทธิพลนั้นเป็นใคร ทำให้บรรดาสมาชิกสภาเกิดความระแวงว่าตัวเองจะตกเป็นเป้าหมาย ทำให้ในคืนนั้นเอง สมาชิกสภาบางส่วนวางแผนโค่นล้มรอแบ็สปีแยร์ การประชุมสภาในเช้าวันรุ่งขึ้น บรรดาสมาชิกสภาต่างอภิปรายโจมตีรอแบ็สปีแยร์และแซ็ง-ฌุสต์ว่ามีแผนประทุษร้ายต่อสภา รอแบ็สปีแยร์พยายามแก้ต่างแต่ก็ถูกขัดขวางโดยความอลหม่านในสภาที่บรรดาผู้แทนต่างส่งเสียงโหวกเหวกวิจารณ์รอแบ็สปีแยร์อย่างรุนแรง สภาได้ลงมติให้จับกุมรอแบ็สปีแยร์และพวก 
เมื่อข่าวดังกล่าวสะพัดไปถึงในกรุงปารีส พวกที่สนับสนุนรอแบ็สปีแยร์จึงนำกำลังทหารจากปารีสบุกไปยังสภา แต่บารัสได้สั่งให้กองทหารของนายพลนโปเลียนทำการคุ้มกันสภาไว้ เมื่อพวกที่สนับสนุนรอแบ็สปีแยร์ทราบข่าวนี้ก็หันไปตั้งหลักอยู่ที่ออแตลเดอวีล สภาตอบโต้โดยการลงมติให้พวกเขาเป็นบุคคลนอกกฎหมาย ใครก็ตามที่หลบหนีถือว่ายอมรับในความผิดนั้น เจ้าหน้าที่สามารถจับกุมและประหารได้ทันทีภายใน 24 ชั่วโมง ในเช้าวันถัดมา (28 กรกฎาคม) รอแบ็สปีแยร์และพวกอีก 21 คนถูกคุมตัวไปประหารชีวิตด้วยกิโยตีน ณ ปลัสเดอลาเรโวลูซียง กลางกรุงปารีส อันเป็นสถานที่เดียวกับที่อริของเขาอย่างพระเจ้าหลุยส์ที่ 16, ฌอร์ฌ ด็องตง และกามีย์ เดมูแล็ง ถูกประหารไปก่อนหน้า ท้ายที่สุด สโมสรฌากอแบ็งก็ล่มสลายลงในเดือนพฤศจิกายน ค.ศ. 1794
วอลเลย์บอลหญิงชิงแชมป์อเมริกาใต้ 2017

วอลเลย์บอลหญิงชิงแชมป์อเมริกาใต้ 2017  เป็นการแข่งขันครั้งที่ 32 ของวอลเลย์บอลหญิงชิงแชมป์อเมริกาใต้ อยู่ภายใต้การกำกับของสมาพันธ์วอลเลย์บอลอเมริกาใต้ (CSV) ซึ่งมีกำหนดจัดขึ้นที่เมืองกาลี ประเทศโคลอมเบีย ทีมชนะเลิศจะผ่านการคัดเลือกเข้าแข่งขันวอลเลย์บอลชายหญิงแชมป์โลก 2018
ทีมที่เข้าร่วมแข่งขัน.
ทีมชาติต่อไปนี้เป็นทีมชาติที่เข้าร่วมแข่งขัน:
อันดับการแข่งขัน.
<templatestyles src="Col-begin/styles.css"/>
ปอล บารัส

ปอล ฟร็องซัว ฌ็อง นีกอลา ไวเคานต์แห่งบารัส  หรือรู้จักกันในชื่อ ปอล บารัส เป็นนักการเมืองในช่วงการปฏิวัติฝรั่งเศส และเป็นหนึ่งในสมาชิกในคณะดีแร็กตัวร์ฝรั่งเศสซึ่งเป็นฝ่ายบริหารของฝรั่งเศสในช่วงค.ศ. 1795 ถึง 1799
ปอล บารัส เกิดในตระกูลขุนนางในพรอว็องส์ เมื่อมีอายุได้ 16 ก็เข้าเรียนวิทยาลัยนายร้อย และต่อมาเข้ารับราชการทหารในกองทัพหลวงฝรั่งเศส โดยไปประจำการที่นิคมไมซอร์ทางตอนใต้ของอินเดีย ต่อมาเมื่อไมซอร์เป็นฝ่ายพ่ายแพ้ต่ออังกฤษในสงครามอังกฤษ-ไมซอร์ครั้งที่สองในปี 1784 บารัสก็เดินทางกลับฝรั่งเศส เมื่อการปฏิวัติฝรั่งเศสปะทุขึ้นในปี 1789 เขาก็เลือกอยู่กับฝ่ายฌากอแบ็ง หลังระบอบกษัตริย์ถูกโค่นล้มแล้ว ในปี 1792 เขาก็ได้เป็นผู้แทนจากที่ประชุมใหญ่แห่งชาติ เมื่อสงครามปฏิวัติฝรั่งเศสปะทุขึ้น เขาก็ได้รับแต่งตั้งจากสภาให้เป็นผู้ตรวจการประจำกองทหารฝรั่งเศสซึ่งเผชิญหน้ากับฝ่ายต่อต้านจากซาร์ดิเนียในคาบสมุทรอิตาลี ต่อมาเขาได้เป็นผู้แทนจากจังหวัดวาร์ในสภา
ในเดือนมกราคม 1793 เขาเป็นหนึ่งในผู้ลงมติให้ประหารชีวิตพระเจ้าหลุยส์ที่ 16 อย่างไรก็ตาม แม้เขาจะเป็นสมาชิกที่ประชุมใหญ่แต่ก็ไม่ได้เข้าร่วมประชุมบ่อยนักเนื่องจากต้องปฏิบัติหน้าที่ตรวจการกองทัพในภาคตะวันออกเฉียงใต้ของฝรั่งเศส ในช่วงนี้เองที่ทำให้เขาได้รู้จักกับนายพลนโปเลียนระหว่างการปิดล้อมที่ตูลง
ในเดือนกรกฎาคม 1794 บารัสเข้าร่วมกับฝ่ายโค่นล้มอำนาจของมักซีมีเลียง รอแบ็สปีแยร์ และในปีต่อมา เมื่อที่ประชุมใหญ่แห่งชาติไม่ค่อยไว้ใจกองคุ้มกันแห่งชาติ (National Guard) ประจำกรุงปารีส ที่ประชุมใหญ่จึงมอบกองทหารให้เขาดูแลเพื่อทำหน้าที่คุ้มครองที่ประชุมใหญ่ เขาได้แต่งตั้งให้นโปเลียนกุมกองกำลังนี้ ซึ่งนำไปสู่การใช้ความรุนแรงปราบปรามการชุมนุมของฝ่ายเรียกร้องระบอบกษัตริย์ที่ถนนหน้าพระราชวังตุยเลอรีอันเป็นสถานที่ประชุมใหญ่แห่งชาติในวันที่ 5 ตุลาคม 1705
ในเดือนพฤศจิกายน 1795 บารัสได้รับแต่งตั้งเป็นสมาชิกคณะดีแร็กตัวร์ และเนื่องด้วยบารัสมีความสัมพันธ์ใกล้ชิดกับโฌเซฟีน เดอ โบอาร์แน เขาคอยเป็นพ่อสื่อให้กับโฌเซฟีนและนโปเลียนจนแต่งงานกันในปี 1796 หลังจากนั้น เขาแต่งตั้งให้นโปเลียนเป็นผู้บัญชาการกองพลทหารประจำอิตาลี เมื่อนโปเลียนก่อรัฐประหารเดือนบรูว์แมร์ในปี 1799 บารัสเป็นหนึ่งในสมาชิกคณะดีแร็กตัวร์ที่ยอมลาออก และดูเหมือนว่าเขาจะสนับสนุนการเปลี่ยนแปลงครั้งนี้ แม้บารัสจะหมดอำนาจแต่ด้วยการที่เขามีทรัพย์สมบัติมหาศาลได้ทำให้บารัสสามารถใช้ชีวิตอย่างหรูหราไปได้หลายปีภายใต้การถูกสั่งกักบริเวณไว้ในปราสาทกรอบัวซึ่งเป็นทรัพย์สินของเขา ก่อนที่ต่อมาจะถูกเนรเทศไปยังบรัสเซลส์, โรม และมงเปอลีเย เขาเป็นอิสระเมื่อนโปเลียนสิ้นอำนาจในปี 1814
เอวัน (วงดนตรี)

เอวัน  เป็นกลุ่มดนตรีแนวป็อปอังกฤษ–นอร์เวย์ ก่อตั้งวงในปี ค.ศ. 1998 ประกอบด้วยสมาชิก คริสเตียน อิงเกบริกเซน, มาร์ก รีด และเบน อดัมส์ สมาชิกดั้งเดิมและผู้ก่อตั้งวง พอล มารัสซี เป็นสมาชิกตั้งแต่ปี ค.ศ. 1998 จนเขาออกจากวงในปี 2002 วงมีซิงเกิลเปิดตัว "Be the First to Believe" ที่เข้า ยูเคซิงเกิลส์ชาร์ตที่อันดับ 6 ในกลางปี ค.ศ. 1999 วงประสบความสำเร็จในสหราชอาณาจักรและส่วนอื่นของโลกในคริสต์ทศวรรษ 1990 ถึงต้นคริสต์ทศวรรษ 2000 โดยเฉพาะในเอเชียตะวันออกเฉียงใต้ ในสหราชอาณาจักรวงมีอันดับ 1 อยู่ 2 เพลง และท็อป 10 จำนวน 6 เพลง มี 7 เพลงที่แต่งโดยวงเอง วงได้รางวัลบริตอะวอดส์สาขา British Breakthrough Act ในปี ค.ศ. 2001
ประวัติศาสตร์การสื่อสาร

ตั้งแต่ยุคก่อนประวัติศาสตร์ การเปลี่ยนแปลงที่สำคัญในเทคโนโลยีการสื่อสาร (สื่อ และเครื่องมือจารึกที่เหมาะสม) มีการพัฒนาควบคู่กับการเปลี่ยนแปลงในระบบการเมืองและเศรษฐกิจและโดยการขยายระบบอำนาจ การสื่อสารสามารถบอกช่วงจากกระบวนการที่ละเอียดอ่อนมากในการแลกเปลี่ยนการสนทนาเต็มรูปแบบ และการสื่อสารมวลชน การสื่อสารของมนุษย์ถูกปฏิวัติโดยกำเนิดขึ้นประมาณ 500,000 ปีที่ผ่านมา ,มีสัญลักษณ์ที่ได้รับการพัฒนาประมาณ 30,000 ปีที่ผ่านมา ด้วยความไม่สมบูรณ์ของคำพูด ทำให้ได้รับการพัฒนาเผยแพร่ให้ได้ง่ายขึ้นจากความคิด และสิ่งประดิษฐ์กระตุ้น ส่งผลให้เกิดรูปแบบการสื่อสารรูปแบบใหม่ ๆ ปรับปรุงทั้งในช่วงที่ผู้คนสามารถติดต่อสื่อสาร และการมีอายุยืนยาวของข้อมูล
สัญลักษณ์ที่เก่าแก่ที่สุดที่สร้างขึ้น เพื่อวัตถุประสงค์ในการสื่อสาร คือ ภาพวาดในถ้ำ ,รูปแบบของภาพบนหิน ,ในยุคหินเก่าปลาย ภาพวาดถ้ำที่เก่าแก่ที่สุดที่รู้จักกันดีที่ตั้งอยู่ภายใน ถ้ำโชเวต์ ซึ่งเขียนตั้งแต่ 30,000 ปีก่อนคริสตกาล ภาพเหล่านี้มีการเพิ่มจำนวนของข้อมูล ได้แก่ มนุษย์อาจจะสร้างปฏิทินแรกย้อนหลังไปถึง 15,000 ปีก่อน ,การเชื่อมต่อระหว่างรูปวาด และการเขียนที่แสดงต่อไปด้วยภาษาศาสตร์ เช่น ในอียิปต์โบราณ และกรีกโบราณ มีแนวคิด และคำพูดของการวาดภาพ และการเขียนเป็นแบบเดียวกัน
พิกโตแกรมส์.
พิกโตแกรมส์ (สัญลักษณ์) เป็นสัญลักษณ์ที่ใช่แสดงแนวคิดวัตถุกิจกรรมสถานที่หรือเหตุการณ์โดยภาพประกอบ เป็นรูปแบบ Pictography ของการเขียนโปรโตโดยการคิดจะถูกส่งผ่านการวาดภาพ Pictographs เป็นก้าวต่อไปของวิวัฒนาการด้านการสื่อสาร เช่น ความแตกต่างที่สำคัญที่สุดระหว่าง petroglyphs และ pictograms คือ petroglyphs เป็นเพียงการแสดงเหตุการณ์ แต่ pictograms จะบอกเล่าเรื่องราวเกี่ยวกับเหตุการณ์ดังนั้นพวกเขาสามารถยกตัวอย่างเช่นตามลำดับ
พิกโตแกรมส์ ถูกนำมาใช้โดยวัฒนธรรมโบราณต่าง ๆ ทั่วโลกตั้งแต่ 9000 ปีก่อนคริสตกาล
ไอดิโอแกรม.
ในทางกลับกัน การพัฒนาเป็นไอดิโอแกรม สัญลักษณ์กราฟิกที่แสดงถึงความคิด บรรพบุรุษของพวกเขาในรูปสัญลักษณ์เหล่านี้อาจแสดงเฉพาะบางสิ่งที่คล้ายกับรูปแบบของพวกเขาเท่านั้น เช่น ดังรูปสัญลักษณ์ของวงกลมที่เป็นตัวแทนของดวงอาทิตย์ ,แต่ไม่ใช่แนวคิดอื่นๆ เช่น 'ความร้อน', 'แสง', 'วัน' หรือ 'พระเจ้าที่ยิ่งใหญ่ของดวงอาทิตย์' ไอดิโอแกรมในทางตรงกันข้ามสามารถถ่ายทอดแนวความคิดรวบยอดได้มากขึ้นตัวอย่างเช่นรูปสี่เหลี่ยมขนมเปียกปูนของไม้สองชิ้นอาจหมายถึงไม่เพียง แต่ 'ขา' เท่านั้น แต่ยังเป็นคำกริยาในการเดิน
เนื่องจากความคิดบางอย่างเป็นสากลวัฒนธรรมที่แตกต่างกันจำนวนมากได้พัฒนารูปแบบที่เหมือนกัน ตัวอย่างเช่นตาที่มีน้ำตาหมายถึง 'ความเศร้า' ในอุดมการณ์ไอดิโอแกรมของกลุ่มชนพื้นเมืองอเมริกันในสหรัฐในแคลิฟอร์เนีย เช่นเดียวกับชาวแอซเท็ก ,ในช่วงต้นของจีนและชาวอียิปต์
ไอดิโอแกรม เป็นรากฐานของระบบการเขียน logographic เช่น ไฮเออโรกลีฟอียิปต์ และอักษรจีน
ประวัติศาสตร์โทรคมนาคม.
ประวัติศาสตร์โทรคมนาคม เป็นการส่งสัญญาณไปไกลเพื่อการสื่อสาร โดยมีการเริ่มตั้งแต่ 1000 ปีมาแล้วโดยใช้สัญญาณควันไฟและกลองในแอฟริกา อเมริกา และบางส่วนของเอเชีย ในคริสต์ทศวรรษ 1790 ระบบสัญญาณแรกคงที่เกิดขึ้นในยุโรป แต่อย่างไรก็ตามจนถึงช่วงคริสต์ทศวรรษ 1830 ระบบไฟฟ้า [โทรคมนาคม] เริ่มปรากฏขึ้น
แผ่นดินไหวในรัฐปวยบลา พ.ศ. 2560

แผ่นดินไหวในรัฐปวยบลา พ.ศ. 2560  หรือ แผ่นดินไหวในรัฐโมเรโลส พ.ศ. 2560  เกิดขึ้นเมื่อวันที่ 19 กันยายน เวลา 13:14 น. ตามเวลาออมแสงกลาง (01:14 น. ของวันที่ 20 กันยายน ตามเวลาในประเทศไทย) โดยมีขนาดความรุนแรงประมาณ 7.1 ตามมาตราขนาดโมเมนต์ ณ บริเวณห่างจากเมืองปวยบลา ประเทศเม็กซิโก ไปทางทิศใต้ประมาณ 55 กิโลเมตร (34 ไมล์) สร้างความเสียหายในรัฐปวยบลา รัฐโมเรโลส และเขตมหานครเม็กซิโก รวมทั้งทำให้อาคารกว่าสี่สิบหลังพังทลาย เหตุแผ่นดินไหวครั้งนี้ส่งผลให้มีผู้เสียชีวิตจากอย่างน้อย 342 คน (203 คนเฉพาะในกรุงเม็กซิโกซิตี) และมีผู้บาดเจ็บกว่า 5,400 คน 
แผ่นดินไหวในรัฐปวยบลาเกิดขึ้นหลังจากเหตุแผ่นดินไหวขนาดใหญ่นอกชายฝั่งรัฐเชียปัสเมื่อ 11 วันก่อน นอกจากนี้ยังเกิดขึ้นในวันครบรอบปีที่ 32 ของเหตุแผ่นดินไหวในเม็กซิโกซิตี พ.ศ. 2528 ซึ่งคร่าชีวิตผู้คนไปประมาณ 10,000 คน ก่อนที่จะเกิดเหตุแผ่นดินไหวประมาณสองชั่วโมง ทั่วประเทศได้เริ่มจัดการซ้อมหลบภัยแผ่นดินไหวเนื่องในโอกาสครบรอบการเกิดแผ่นดินไหวเมื่อปี พ.ศ. 2528 พอดี
เวนท์ฟอเรท โคฟุ

เวนท์ฟอเรท โคฟุ  เป็นสโมสรฟุตบอลประเทศญี่ปุ่นจากเมืองโคฟุ ทีมนี้แข่งขันในศึกเจ2 ลีก โดยมีสนามเหย้าคือยะมะนะชิชูโอะแบงค์สเตเดียม
คำว่า "เวนท์ฟอเรท" เป็นคำสนธิที่เกิดจากคำสองคำในภาษาฝรั่งเศส ได้แก่ "vent" (ที่หมายถึงลม) และ "forêt" (ที่หมายถึงป่า) ชื่อนี้ยังพาดพิงถึงวลีที่มีชื่อเสียงของฟูริงกะซัน (風林火山) จากทะเกะดะ ชิงเง็น ผู้เป็นไดเมียวที่มีชื่อเสียงจากโคฟุในยุคเซ็งโงะกุ ซึ่งมีการประดับบนธงออกศึกของเขา วลีนี้มีสี่การอุปมา ได้แก่ รวดเร็วดั่งลม; สงัดดั่งป่า; รุนแรงดั่งไฟ; ไม่เปลี่ยนแปลงดั่งภูเขา
พายุเฮอริเคนมารีอา (พ.ศ. 2560)

พายุเฮอริเคนมารีอา  เป็นพายุหมุนเขตร้อนที่มีกำลังแรงซึ่งขึ้นฝั่งที่ดอมินีกาในขณะที่มีความเร็วลมอยู่ในระดับ 5 ตามมาตราเฮอริเคนแซฟเฟอร์–ซิมป์สัน และขึ้นฝั่งที่ปวยร์โตรีโกในขณะที่มีความเร็วลมอยู่ในระดับ 4
มารีอาก่อตัวขึ้นเมื่อวันที่ 16 กันยายน พ.ศ. 2560 จากคลื่นเขตร้อนที่ศูนย์เฮอริเคนแห่งชาติสหรัฐได้เฝ้าสังเกตมาตั้งแต่วันที่ 13 กันยายน นับเป็นพายุลูกที่สิบสาม เฮอริเคนลูกที่เจ็ด เฮอริเคนขนาดใหญ่ลูกที่สี่ และเฮอริเคนระดับ 5 ลูกที่สองที่ได้รับการตั้งชื่อในฤดูพายุเฮอริเคนแอตแลนติก พ.ศ. 2560 นอกจากนี้ยังเป็นเฮอริเคนขนาดใหญ่ลูกที่สามที่คุกคามหมู่เกาะลีเวิร์ดติดกันภายในเวลาสองสัปดาห์ หลังจากที่เฮอริเคนเออร์มาได้สร้างความเสียหายอย่างใหญ่หลวงที่นั่น และเฮอริเคนโฮเซ (ซึ่งในขณะนั้นเป็นเฮอริเคนระดับ 4) ได้เคลื่อนตัวเข้ามาใกล้อย่างฉิวเฉียดไม่กี่วันหลังจากนั้น
ณ วันที่ 25 กันยายน เฮอริเคนลูกนี้ได้ส่งผลให้มีผู้เสียชีวิตอย่างน้อย 59 ราย โดย 27 รายอยู่ในดอมินีกา, 24 รายในปวยร์โตรีโก, 5 รายในสาธารณรัฐโดมินิกัน, 3 รายในเฮติ, 2 รายในกัวเดอลุป และ 1 รายในหมู่เกาะเวอร์จินของสหรัฐอเมริกา จากการประเมินเบื้องต้นพบว่าดอมินีกาได้รับความเสียหายอย่างหนัก ระบบการสื่อสารล่มทั่วเกาะ กัวเดอลุปและมาร์ตีนิกมีน้ำท่วม หลังคาบ้านเรือนเสียหาย และต้นไม้ถูกถอนรากถอนโคน ส่วนปวยร์โตรีโกมีน้ำท่วมสูงหลายแห่ง ไฟฟ้า ประปา ถนนหนทาง และระบบการสื่อสารถูกตัดขาดทั่วทั้งเกาะ กล้องโทรทรรศน์วิทยุที่อาเรซีโบเสียหายบางส่วน
ยุทธการที่อานูว์

ยุทธการที่อานูว์ เป็นการสู้รบกันของสงครามโลกครั้งที่สองในช่วงยุทธการที่เบลเยียมซึ่งเกิดขึ้นในช่วงระหว่างวันที่ 12 และ 14 พฤษภาคม ค.ศ. 1940 ที่อานูว์ในประเทศเบลเยียม มันเป็นการต่อสู้ของรถถังที่ใหญ่ที่สุดในช่วงการทัพ นอกจากนี้ยังมีการปะทะกันครั้งใหญ่ที่สุดของรถถังในประวัติศาสตร์ยานรบหุ้มเกราะสงครามในช่วงเวลานั้น
วัตถุประสงค์หลักของเยอรมันคือตรึงกำลังที่แข็งแกร่งที่สุดของกองทัพที่ 1 ของฝรั่งเศสและกักตัวไว้ให้ห่างจากการโจมตีหลักของเยอรมันโดยกองทัพกลุ่มเอที่ได้เคลื่อนที่ผ่านป่าอาร์แดน ตามแผนปฏิบัติการของเยอรมันที่ชื่อว่า Fall Gelb (กรณีสีเหลือง), โดยนายพล เอริช ฟ็อน มันชไตน์ เยอรมันได้เริ่มเคลื่อนที่ออกจากอาร์แดนที่ได้ถูกกำหนดไว้จากวันที่ 15 พฤษภาคม เป็นเวลาห้าวันภายหลังจากเยอรมันโจมตีรุกรานเนเธอร์แลนด์และเบลเยียม การถ่วงเวลาเพื่อล่อลวงให้ฝ่ายสัมพันธมิตรหลงเชื่อว่าการโจมตีหลักที่กำลังจะเกิดขึ้น เช่น แผนการชลีฟเฟิน (Schlieffen Plan)ในสงครามโลกครั้งที่หนึ่ง คือการผ่านจากเบลเยียมแล้วเคลื่อนที่ลงไปเข้าสู่ฝรั่งเศส เมื่อกองทัพฝ่ายสัมพันธมิตรได้บุกเข้าสู่เบลเยียมตามแผนการดีล (Dyle Plan) หรือ แผนดี พวกเขาจะถูกตึงกำลังโดยปฏิบัติการรุกรานเยอรมันในตะวันออกของเบลเยียมที่อานูว์และฌ็องบลู ซึ่งปีกด้านข้างของกองทัพที่ 1 ของฝรั่งเศสได้เปิดออก เยอรมันสามารถผลักดันไปยังช่องแคบอังกฤษซึ่งจะทำการปิดล้อมและทำลายล้างกองทัพฝ่ายสัมพันธมิตร. สำหรับฝรั่งเศส แผนการในเบลเยียมคือการเตรียมความพร้อมสำหรับการป้องกันที่ฌ็องบลูอยู่ห่างประมาณ 34 กิโลเมตร์ (21 ไมล์)ทางทิศตะวันตกของอานูว์ ฝรั่งเศสได้ส่งสองกองพลยานเกราะไปข้างหน้า เพื่อดำเนินการถ่วงเวลาในการบุกของกองทัพเยอรมันและให้เวลาที่เหลือของกองทัพที่ 1 เพื่อขุดหลุมที่ฌ็องบลู 
เยอรมันได้มาถึงพื้นที่อานูว์เพียงสองวันหลังการเริ่มรุกรานเบลเยียม แต่ฝรั่งเศสก็ต้องพบกับความพ่ายแพ้จากการโจมตีหลายครั้งของเยอรมันและย้อมกลับมายึดฌ็องบลูตามที่แผนได้วางเอาไว้ เยอรมันได้ประสบผลสำเร็จในการตรึงกำลังกองทัพฝ่ายสัมพันธมิตรที่ใหญ่ที่สุด ซึ่งอาจมีส่วนรวมในยุทธการที่ซีดาน (Battle of Sedan) การโจมตีผ่านอาร์แดน เยอรมันได้ล้มเหลวในการกวาดล้างกองทัพที่ 1 ฝรั่งเศสที่อานูว์ แม้จะก่อให้เกิดความสูญเสียไปมากแล้วก็ตาม
ฝรั่งเศสได้เคยประสบความสำเร็จอีกครั้งทางยุทธศาสร์ที่การรบที่ฌ็องบลู ตั้งแต่วันที่ 14-15 พฤษภาคม ในช่วงภายหลังในการรบ แม้ว่าจะได้รับความเสียหายอย่างร้ายแรง กองทัพที่ 1 ฝรั่งเศสสามารถล่าถอยไปที่ลีล ความล่าช้าของเยอรมันในการปิดล้อมที่ลีลและเป็นประโยชน์ในการเริ่มปฏิบัติการลงเรือของทหารจากกองกำลังรบต่างประเทศบริติช (British Expeditionary Forces หรือ B.E.F.),ทหารฝรั่งเศสและเบลเยียมในการอพยพเดิงแกร์ก
จักรพรรดิพูพิเอนัส

จักรพรรดิพูพิเอนัส (164 – 29 กรกฎาคม 238) จักรพรรดิร่วมแห่ง จักรวรรดิโรมันตะวันตก โดยพระองค์ปกครองทั้งสิ้น 3 เดือนร่วมกับ จักรพรรดิบาลบินัส ใน ค.ศ. 238, ซึ่งพระองค์เป็นจักรพรรดิที่อยู่ในยุค ปีแห่งหกจักรพรรดิ ก่อนที่พระองค์และจักรพรรดิบาลบินัสจะถูกปลงพระชนม์โดย องค์รักษ์เพรทอเรียน เมื่อวันที่ 29 กรกฎาคม ค.ศ. 238
จักรพรรดิบาลบินัส

จักรพรรดิบาลบินัส (178 – 29 กรกฎาคม 238) จักรพรรดิร่วมแห่งจักรวรรดิโรมัน โดยปกครองร่วมกับ จักรพรรดิพูพิเอนัส ทั้งสิ้น 3 เดือนใน ค.ศ. 238, ซึ่งพระองค์เป็นหนึ่งในจักรพรรดิแห่งยุค ปีแห่งหกจักรพรรดิ ก่อนที่พระองค์และจักรพรรดิพูพิเอนัสจะถูกปลงพระชนม์โดยเหล่าองครักษ์ ไปรโตริอานี เมื่อวันที่ 29 กรกฎาคม ค.ศ. 238
ฌีรงแด็ง

ฌีรงแด็ง  เป็นสมาชิกกลุ่มทางการเมืองแบบหลวม ๆ กลุ่มหนึ่งในช่วงการปฏิวัติฝรั่งเศส ซึ่งประกอบด้วยสมาชิกสมัชชานิติบัญญัติและที่ประชุมใหญ่แห่งชาติในช่วงปี ค.ศ. 1791 ถึง ค.ศ. 1793 แม้ว่าบรรดาฌีรงแด็งจะถือเป็นส่วนหนึ่งของขบวนการฌากอแบ็ง (Jacobin) แต่ก็ไม่ใช่ว่าฌีรงแด็งทุกคนจะเป็นสมาชิกของสโมสรฌากอแบ็ง
ในตอนแรกบรรดาฌีรงแด็งรณรงค์เรียกร้องให้มีการล้มเลิกระบอบกษัตริย์ แต่ต่อมาก็ไม่เห็นด้วยกับกระแสการปฏิวัติและเห็นว่าอาจใช้กษัตริย์เป็นหุ่นเชิดได้เพื่อเลี่ยงการลุกฮือของฝ่ายนิยมกษัตริย์ จึงทำให้ขัดแย้งกับฝ่ายลามงตาญ (La Montagne) อันเป็นฝ่ายซ้ายจัดในสโมสรฌากอแบ็งซึ่งสนับสนุนการปฏิวัติและต้องการถอนรากถอนโคนระบอบกษัตริย์ ความขัดแย้งนี้นำมาซึ่งการกวาดล้างบรรดาฌีรงแด็งโดยฝ่ายลามงตาญในปี ค.ศ. 1793 ผู้นำและสมาชิกฌีรงแด็งจำนวนมากถูกประหารด้วยกิโยตีน เป็นจุดเริ่มต้นสมัยแห่งความน่าสะพรึงกลัวในฝรั่งเศสซึ่งถูกปกครองโดยมักซีมีเลียง รอแบ็สปีแยร์
หลังรอแบ็สปีแยร์สิ้นอำนาจและถูกจับประหารชีวิตในปี ค.ศ. 1794 บรรดาฌีรงแด็งก็ได้รับการประกาศเกียรติคุณโดยสภาให้เป็น "ผู้พลีชีพเพื่อเสรีภาพ" มีการสร้างอนุสาวรีย์ฌีรงแด็งไว้ที่เมืองบอร์โดเพื่อเป็นการย้ำเตือนถึงบรรดาผู้แทนฝ่ายฌีรงแด็งที่ตกเป็นเหยื่อในสมัยแห่งความน่าสะพรึงกลัว
อเล็กซานเดอร์ที่ 4 แห่งมาเกโดนีอา

พระเจ้าอเล็กซานเดอร์ที่ 4 แห่งมาเกโดนีอา (สิงหาคม 323 – 309 ปีก่อนคริสตกาล) บางครั้งเรียกผิดว่าอีกัสในยุคปัจจุบัน พระองค์เป็นพระราชโอรสองค์เดียวใน อเล็กซานเดอร์มหาราช และ พระนางร็อกซานาแห่งแบคเตรีย
พระราชประวัติ.
พระเจ้าอเล็กซานเดอร์ที่ 4 ประสูติเมื่อเดือนสิงหาคม 323 ปีก่อนคริสตกาล ที่ นครบาบิโลเนีย เป็นพระราชโอรสของ อเล็กซานเดอร์มหาราช และพระมเหสีของพระองค์ พระนางร็อกซานาแห่งแบคเตรีย พระองค์เป็นพระราชนัดดาของ พีลิปโปสที่ 2 แห่งมาเกโดนีอา เพราะพระนางโรซานาทรงครรภ์เมื่ออเล็กซานเดอร์มหาราชสวรรคตในวันที่ 11 มิถุนายน 323 ปีก่อนคริสตกาล และไม่ทราบเพศของพระบุตร มีความขัดแย้งใน กองทัพมาเกโดเนีย เกี่ยวกับลำดับการสืบราชสันตติวงศ์ ทหารราบ ได้สนับสนุนพระเชษฐาต่างพระมารดาของอเล็กซานเดอร์มหาราช พีลิปโปสที่ 3 (ที่มีความบกพร่องทางสติปัญญามาตลอดพระชนมชีพของพระองค์) เพอร์ดิคคัส ผู้บัญชาการกองทหารม้าชั้นยอด ให้รอโดยหวังว่าพระบุตรของพระนางร็อกซานาจะเป็นชาย ฝ่ายประนีประนอมตัดสินใจว่า เพอร์ดิคคัส จะปกครองจักรวรรดิในฐานะผู้สำเร็จราชการแทนพระองค์ เมื่อพระเจ้าพีลิปโปสครองราชบัลลังก์ เป็นเพียงแต่กษัตริย์หุ่นเชิดไม่มีพระราชอำนาจที่แท้จริง ถ้าพระบุตรเป็นชาย แล้วจะได้เป็นกษัตริย์ พระเจ้าอเล็กซานเดอร์ประสูติในปลาย 323 ปีก่อนคริสตกาล หรือต้น 322 ปีก่อนคริสตกาล
ผู้สำเร็จราชการ.
หลังจากเผชิญกับผู้สำเร็จราชการที่เข้มงวด ความล้มเหลวทางทหารใน อียิปต์ และการกบฏในกองทัพ เพอร์ดิคคัส ถูกลอบสังหารโดยนายทหารอาวุโสของเขาใน พฤษภาคม หรือ มิถุนายน 321 หรือ 320 ปีก่อนคริสตกาล (ปัญหาเกี่ยวกับลำดับเหตุการณ์ของ ไดโอโดรัส ทำให้ปีไม่แน่นอน)
ยูฟ่าเนชันส์ลีก

ยูฟ่าเนชันส์ลีก  เป็นการแข่งขันฟุตบอลทีมชาติในยุโรปซึ่งเป็นสมาชิกของยูฟ่าประเภทลีกซึ่งได้เริ่มการแข่งขันในฤดูกาล 2018-19
รูปแบบการแข่งขัน.
ในปีฤดูกาล 2018/19 ซึ่งเป็นการจัดการแข่งขันครั้งแรกนั้นจะจัดอันดับดิวิชันโดยวัดจากค่าสัมประสิทธิ์ จากชาติสมาชิกยูฟ่าทั้ง 55 ชาติ จะแบ่งออกเป็น 4 ระดับ ดังนี
สำหรับรูปแบบการแข่งขัน "ยูฟ่าเนชันส์ลีก" จะแบ่งชาติสมาชิกทั้ง 55 ชาติ ออกเป็น 4 ลีก ดังนี้
สิทธิ์การเข้าไปเล่น ฟุตบอลชิงแชมป์แห่งชาติยุโรป.
หลังจากจบรอบแบ่งกลุ่มแล้ว แต่ละชาติในยูฟ่า จะแข่งขันฟุตบอลยูโร รอบคัดเลือกตามปกติ 
โดยสิทธิ์การเข้าร่วมฟุตบอลยูโร จากรอบคัดเลือกปกติจะมีทั้งหมดรวม 20 ทีม ซึ่งจะเหลือที่ว่างอยู่ 4 ทีม ซึ่งยูฟ่าจะนำผลการแข่งขันในยูฟ่าเนชันส์ลีกของแต่ละลีกนำมาหาทีมที่จะได้โควตาไปเล่นฟุตบอลยูโร
โดยแต่ละลีก จะมีสิทธิ 1 โควตา สำหรับยูโรรอบสุดท้าย วิธีการได้สิทธิ์ 1 โควตานั้น ทีมจากแชมป์กลุ่ม 1 2 3 4 ของแต่ละลีก จะนำมาแข่งขันเพลย์ออฟกัน เพื่อหาทีมแชมป์เพลย์ออฟของแต่ละลีก ทีมที่ได้แชมป์เพลย์ออฟ ก็จะได้สิทธิ์ฟุตบอลยูโรทันที
แต่ในกรณีที่ทีมแชมป์ของกลุ่มนั้น ๆ ได้สิทธิ์ไปฟุตบอลยูโรรอบสุดท้ายอยู่แล้ว ก็จะเลื่อนลงมาให้ทีมอันดับต่อไปในลีก (โดยคิดคะแนนเรียงกันทั้ง 4 ทีมแบบไม่อิงกลุ่ม) คือไม่ว่าอย่างไรก็ตาม จะมีทีมได้แข่งขันรอบเพลย์ออฟอย่างแน่นอน เป็นจำนวน 16 ทีม เพื่อหาเอา 4 ทีม เข้าไปเล่นในฟุตบอลยูโร รอบสุดท้ายต่อไป
* = "เจ้าภาพ"
ทีม.
ทีมชาติสมาชิกยูฟ่าทั้ง 55 ทีมที่จะลงแข่งขันในรายการยูฟ่าเนชันส์ลีก
ยุทธการที่แอนตีแทม

ยุทธการแอนตีแทม  รู้จักกันในอีกชื่อว่า ยุทธการที่ชาร์ปสเบิร์ก (โดยเฉพาะในทางใต้ของสหรัฐ) เป็นส่วนหนึ่งของสงครามกลางเมืองอเมริกา และเป็นการเผชิญหน้ากันในระดับกองทัพสนามครั้งแรกในเขตสงครามตะวันออกของสงครามกลางเมืองอเมริกา ที่อุบัติขึ้นในดินแดนฝั่งสหภาพ การต่อสู้กินเวลาตลอดทั้งวันของวันที่ 17 กันยายน ค.ศ. 1862 และเป็นหนึ่งวันของสมรภูมิรบที่นองเลือด และมีความสูญเสียมากที่สุดในประวัติศาสตร์ของสหรัฐอเมริกา โดยมียอดผู้เคราะห์ร้าย (ตาย, บาดเจ็บ, และหายสาปสูญ) ถึง 22,717 คน ชัยชนะของฝ่ายสหภาพที่แอนตีแทม ถือเป็นจุดเปลี่ยนของสงครามเพราะไม่เพียงเป็นการยับยั้งแผนการยกทัพขึ้นรุกรานทางเหนือของนายพลลีเอาไว้ได้ แต่ยังเปิดโอกาสให้ประธานาธิบดีลินคอล์นใช้โมเมนตัมของชัยชนะประกาศเลิกทาส
การอ้างอิง.
<templatestyles src="Reflist/styles.css" />
กอรี เทวีพิทักษ์โลก

กอรี เทวีพิทักษ์โลก  เป็นละครโทรทัศน์ที่ถ่ายทำเมื่อปี ค.ศ. 2015 นำแสดงโดย อูหมัง เจน รับบท เทวีกอรี ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 22.00 น. - 23.15 น. ละครเรื่องนี้เป็นละครภาคจบของละครเรื่อง Maharakshak และเรื่อง อายันต์ จอมขมังเวทย์
วอตเลิฟเวอส์ดู

"วอตเลิฟเวอส์ดู"  เป็นเพลงของวงดนตรีป็อปร็อกอเมริกัน มารูนไฟฟ์ ร้องรับเชิญโดยนักร้องอาร์แอนด์บี ซีซา เพลงออกจำหน่ายในวันที่ 30 สิงหาคม ค.ศ. 2017 เป็นซิงเกิลที่สามจากสตูดิโออัลบั้มที่หก "เรดพิลล์บลูส์" เพลงมีเค้าโครงจากเพลง "เซ็กชวล" ของเนคิด ร้องรับเชิญโดยดีโอ ดังนั้นวิกเตอร์ รัดสตรอม ดีโอ และเอลินา สตริด จึงได้เครดิตเป็นผู้แต่งเพลงนี้ด้วย
เบื้องหลังและการจำหน่าย.
หลังทัวร์คอนเสิร์ตส่งเสริมสตูดิโออัลบั้มที่ห้่า "ไฟฟ์" (2014) เป็นเวลานาน มารูนไฟฟ์เริ่มแต่งเพลงและเข้าห้องอัดเพื่อทำสตูดิโออัลบั้มที่หก ในวันที่ 11 ตุลาคม ค.ศ. 2016 วงออกซิงเกิลแนวทรอปิคัลเฮาส์ "โดนต์วอนนาโนว์" ร้องรับเชิญโดยแร็ปเปอร์ชาวอเมริกัน เคนดริก ลามาร์ ซิงเกิลถัดมา "โคลด์" ร้องรับเชิญโดยแร็ปเปอร์ชาวอเมริกัน ฟิวเชอร์ ออกจำหน่ายในวันที่ 14 กุมภาพันธ์ ค.ศ. 2017 ในเดือนสิงหาคม ค.ศ. 2017 วิดีโอและสแนปแชตหลายตัวจากแอดัม เลอวีน เผยว่าวงกำลังถ่ายทำมิวสิกวิดีโอเพลง "วอตเลิฟเวอส์ดู" ร่วมกับซีซา
ในวันที่ 26 สิงหาคม ค.ศ. 2017 ชื่อเพลง "วอตเลิฟเวอส์ดู" และปกซิงเกิลถูกเปิดเผยทางเว็บไซต์ฐานความรู้สื่อออนไลน์ จีเนียส มีการเผยวันที่จำหน่ายซิงเกิลก่อนหน้านั้นสามวัน
วิดีโอตัวอย่างซิงเกิลความยาว 16 วินาที เผยแพร่ทางเว็บไซต์ทางการของวงในวันที่ 27 สิงหาคม ค.ศ. 2017
ซี-รีแอคทีฟ โปรตีน

ซี-รีแอคทีฟ โปรตีน หรือ ซีอาร์พี  เป็นโปรตีนเพนตาเมอร์ชนิดหนึ่งซึ่งพบได้ในเลือด ซึ่งอาจมีระดับสูงขึ้นเมื่อร่างกายมีการอักเสบ
ซีอาร์พีถูกสร้างขึ้นที่ตับเมื่อมีการกระตุ้นจากสารปัจจัยที่ถูกหลั่งออกมาจากเซลล์เม็ดเลือดขาวแมโครเฟจและเซลล์ไขมัน ถือเป็นโปรตีนในแฟมิลีเพนแทรกซินชนิดหนึ่ง ซีอาร์พีไม่มีความเกี่ยวข้องกับซีเพพไทด์หรือโปรตีนซีแต่อย่างใด
เซปุลตูรา

เซปุลตูรา ("หลุมศพ") เป็นกลุ่มดนตรีแนวเฮฟวีเมทัลสัญชาติบราซิลจากเมืองเบโลโอรีซอนชี ก่อตั้งวงในปี ค.ศ. 1984 โดย 2 พี่น้อง แมกซ์และอีกอร์ กาวาเลรา เป็นวงที่มีอิทธิพลสำคัญแก่แนวแทรชเมทัลและกรูฟเมทัล ในช่วงปลายคริสต์ทศวรรษ 1980 และต้นคริสต์ทศวรรษ 1990 และต่อมาวงได้มีการทำเพลงทดลองที่ได้รับอิทธิพลจากอัลเทอร์เนทีฟเมทัล, เวิลด์มิวสิก, นูเมทัล, ฮาร์ดคอร์พังก์ และอินดัสเทรียลเมทัล
วงเซปุลตูราได้มีการเปลี่ยนสมาชิกวงหลายครั้งตั้งแต่ก่อตั้งวงมา ทั้งแมกซ์และอีกอร์ กาวาเลราที่ออกจากวงไปในปี ค.ศ. 1996 และ 2006 ตามลำดับ สมาชิกปัจจุบันได้แก่ นักร้องนำ เดอร์ริก กรีน, มือกีตาร์ แอนเดรียส์ คิสเซอร์, มือเบส เปาโล จูเนียร์ และมือกลอง เกรย์สัน เนครุตแมน ตั้งแต่ที่อีกอร์ออกจากวงไปในปี ค.ศ. 2006 ก็ไม่หลงเหลือสมาชิกดั้งเดิม เปาโล จูเนียร์ ซึ่งเป็นสมาชิกของวงตั้งแต่ปี ค.ศ. 1984 จึงเป็นสมาชิกคนเดียวที่อยู่กับวงนานที่สุด เขาร่วมเล่นในอัลบั้ม "Chaos A.D." (1993) เป็นต้นมา ส่วนคิสเซอร์ที่มาแทนไจโร เกดซ์ ในปี ค.ศ. 1987 ได้ร่วมเล่นตั้งแต่อัลบั้ม "Schizophrenia" (1987) เว้นอัลบั้มชุดเปิดตัว "Morbid Visions" (1986) และอีพี "Bestial Devastation" (1985)
เซปุลตูรา ออกผลงานสตูดิโออัลบั้ม 15 ชุด อัลบั้มล่าสุดคือ "Quadra" (2020) อัลบั้มที่ประสบความสำเร็จที่สุดคือ"Arise" (1991), "Chaos A.D." (1993) และ "Roots" (1996) เซปุลตูรามียอดขายอัลบั้มมากกว่า 3 ล้านชุดในอเมริกาและเกือบ 20 ล้านชุดทั่วโลก ได้รับรางวัลแผ่นเสียงทองคำในหลายประเทศทั่วโลก ทั้งฝรั่งเศส ออสเตรเลีย อินโดนีเซีย สหรัฐ, ไซปรัส และในประเทศบ้านเกิด บราซิล
เซีย (นักดนตรี)

เซีย เคต อิโซเบลล์ เฟอร์เลอร์  เกิด 18 ธันวาคม ค.ศ. 1975 เป็นนักร้อง-นักแต่งเพลง โปรดิวเซอร์เพลง และผู้กำกับมิวสิกวิดีโอชาวออสเตรเลีย เธอเริ่มต้นอาชีพนักร้องโดยการเป็นนักร้องในวงแนวแอซิดแจ๊ซในคลับท้องถิ่นที่แอดิเลด กับวงที่ชื่อ คริสป์ (Crisp) ในช่วงกลางคริสต์ทศวรรษ 1990 ต่อมาในปี ค.ศ. 1997 วงคริสป์แยกวงไป เธอจึงได้ออกผลงานเดี่ยวอัลบั้มสตูดิโอ ใช้ชื่อว่า "OnlySee" ในประเทศออสเตรเลีย จากนั้นเธอย้ายมายังกรุงลอนดอน ประเทศอังกฤษ เป็นนักร้องนำวงดูโออังกฤษ ชื่อวง ซีโรเซเวน (Zero 7)
ในปี ค.ศ. 2000 เซียเซ็นสัญญากับค่ายแดนซ์พูล ค่ายย่อยของโซนีมิวสิกและออกสตูดิโออัลบั้มชุดที่ 2 "Healing Is Difficult" เนื่องจากเธอไม่พอใจในการประชาสัมพันธ์ของค่าย จึงได้เซ็นสัญญากับค่ายใหม่ โก! บีต ในปีถัดมา ได้ออกสตูดิโออัลบั้มชุดที่ 3 "Colour the Small One" ในปี ค.ศ. 2004 แต่เพลงกลับไม่ประสบความสำเร็จในกลุ่มคนฟังกระแสหลัก เซียจึงย้ายมาอยู่ที่นิวยอร์กซิตีในปี ค.ศ. 2005 แล้วเริ่มออกทัวร์ในอเมริกา เธอออกอัลบั้มชุดที่สี่และชุดที่ห้า "Some People Have Real Problems" และ "We Are Born" ในปี ค.ศ. 2008 และ 2010 ตามลำดับ ต่อจากนั้นเธอว่างเว้นกับการแสดง หันมาแต่งเพลงให้ศิลปินอื่น เพลงที่เธอได้ร่วมงานกับศิลปินอื่นที่ประสบความสำเร็จ เช่น "Titanium" (กับ เดวิด เกตตา), "Diamonds" (กับ ริแอนนา) และ "Wild Ones" (กับ โฟล ไรเดอ)
ในปี ค.ศ. 2014 เธอออกสตูดิโออัลบั้มชุดที่ 6 "1000 Forms of Fear" ที่เปิดตัวที่อันดับ 1 บนชาร์ตบิลบอร์ด 200 และมีเพลงติดท็อป 10 แจ้งเกิด"Chandelier" และมีมิวสิกวีดีโอไตรภาคนำแสดงโดยนักเต้นเด็ก แมดดี ซีเกลอร์ ในปี ค.ศ. 2016 เธอออกสตูดิโออัลบั้มชุดที่ 7 "This Is Acting" ที่มีซิงเกิลอันดับ 1 บนบิลบอร์ดฮอต 100 "Cheap Thrills"
ผลงานแสดง.
เซียแต่งเพลงและแสดงในภาพยนตร์ดังนี้
มิโตะ ฮอลลีฮอก

มิโตะ ฮอลลีฮอก  เป็นสโมสรฟุตบอลระดับอาชีพของประเทศญี่ปุ่น ซึ่งปัจจุบันกำลังแข่งขันรายการเจ2 ลีก ทีมนี้ประจำอยู่ที่เมืองมิโตะ จังหวัดอิบะระกิ
นามสมญา "ฮอลลีฮอก" มาจากเครื่องยอดแห่งตระกูลโทะกุงะวะ ซึ่งเป็นผู้ปกครองจากมิโตะในยุคเอะโดะ
ประวัติ.
สโมสรก่อตั้งขึ้นในปี ค.ศ. 1990 ในนามพรีม่าอาเซโน เอฟซี โดยพนักงานโรงงานของพรีม่าแฮม (ซึ่งเป็นบริษัทอาหาร) ในสึชิอุระ ก่อนเปลี่ยนชื่อเป็นพรีม่าแฮม เอฟซี สึชิอุระ และได้รับการเลื่อนชั้นสู่ฟุตบอลลีกญี่ปุ่นหลังจากจบการแข่งในฐานะรองชนะเลิศในการแข่งขันเพลย์ออฟลีกภูมิภาคปี ค.ศ. 1996 ทีมนี้ได้รวมกับสโมสรฟุตบอลมิโตะ (ที่ได้รับการก่อตั้งขึ้นในปี ค.ศ. 1994) แล้วเปลี่ยนชื่อเป็นมิโตะ ฮอลลีฮอก ก่อนเริ่มฤดูกาล 1997 เมื่อพรีม่าแฮมตัดสินใจเลิกการสนับสนุนทางการเงินให้แก่สโมสร
การร้องขอของทีมมิโตะในการเปิดตัวเจลีก ดิวิชัน 2 ฤดูกาล 1999 ได้รับการปฏิเสธในขั้นต้น เนื่องจากฐานการเงินและฐานแฟน ๆ ที่ไม่เสถียร อย่างไรก็ตาม หลังจากจบการแข่งในอันดับที่ 3 ในฟุตบอลลีกญี่ปุ่นเมื่อปี ค.ศ. 1999 และได้รับการสนับสนุน ทางสโมสรก็ได้รับเชิญให้เข้าร่วมการแข่งเจลีกในปี ค.ศ. 2000
ส่วนในปี ค.ศ. 2016 มิโตะ ฮอลลีฮอก ได้จัดทำทีมฟุตบอลหญิง ในคันโตลีก ดิวิชัน 2 และทีมฮอกกี้น้ำแข็ง ในลีกของจังหวัดอิบะระกิ